Gino's Pizza & Spaghetti, Κίνγκστον - Κριτικές εστιατορίων - TripAdvisor\nGino's Pizza & Spaghetti, Κίνγκστον\nΚαναδάς Οντάριο Κίνγκστον Εστιατόρια σε Κίνγκστον Gino's Pizza & Spaghetti\nΝο 268 από 344 στην κατηγορία Εστιατόρια για: Κίνγκστον €€ - €€€\nΙταλική, Πίτσα, Καναδική 557 Princess St, Κίνγκστον, Οντάριο, Καναδάς+1 613-542-4444+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 25 κριτικέςΕξαιρετικό32%Πολύ καλό28%Μέτριο16%Ανεπαρκές0%Πολύ κακό24%Ανοιχτό τώραΚυρ - Τετ11:00 - 00:00Πεμ - Σαβ11:00 - 02:00Αναλυτικό ωράριο ΚΟΥΖΙΝΕΣ Ιταλική, Πίτσα, Καναδική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 557 Princess St, Κίνγκστον, Οντάριο, ΚαναδάςΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το μέρος είναι για φαστ φουντ;Ναι Όχι Άγνωστο Οι τιμές σε αυτό το εστιατόριο είναι μεσαίας κατηγορίας;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (25)Βαθμολογία ταξιδιωτών Εξαιρετικό3Πολύ καλό2Μέτριο3Ανεπαρκές0Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (12)Αγγλικά (25)Γλώσσα Ελληνικά (12)Αγγλικά (25)Δείτε τι λένε οι ταξιδιώτες: 1 - 10 από 12 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRAND23456Odessa, Καναδάς5628Η κριτική γράφτηκε 5 Ιουνίου 2017 Τηγανητές πατάτες καταπληκτικό! Άλλα πράγματα χρειάζονται δουλειάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιΜέλος του TripAdvisor31Η κριτική γράφτηκε 9 Απριλίου 2017 μέσω κινητής συσκευής Το νύχι για πίτσαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJames GBELLEVILLE4019Η κριτική γράφτηκε 8 Μαρτίου 2017 Πώς μπορείτε να το καλύτερο στην περιοχή όταν το φαγητό είναι χάλια.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιnesdamycart2016Brockville, Καναδάς2Η κριτική γράφτηκε 20 Μαΐου 2016 Η καλύτερη πίτσα στην πόλη ...Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKbjb11192012Κίνγκστον, Καναδάς306Η κριτική γράφτηκε 31 Μαρτίου 2016 Amherstview τοποθεσία - A+Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdonlin2015Verona, Καναδάς11215Η κριτική γράφτηκε 21 Φεβρουαρίου 2016 Πολλοί νέοι Αναζητούν την τροφοδοσίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιX358CTrobertjTamworth32Η κριτική γράφτηκε 26 Ιανουαρίου 2016 Πίσω από την πίτσαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWayne H3525Η κριτική γράφτηκε 16 Σεπτεμβρίου 2015 Ξαναζεσταμένες τομήςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιThismaydisappointΚίνγκστον, Καναδάς3716Η κριτική γράφτηκε 12 Αυγούστου 2015 Πρώτη φορά προσπαθώΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιWayne H3525Η κριτική γράφτηκε 8 Μαΐου 2015 μέσω κινητής συσκευής Δεν είναι κακόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο12Ενημέρωση καταχώρισης… Στην περιοχή Κοντινά εστιατόριαFlavours of India120 κριτικές 0,33 χλμ μακριά Royal Angkor89 κριτικές 0,12 χλμ μακριά Pat's Restaurant66 κριτικές 0,35 χλμ μακριά The Yellow Deli13 κριτικές 0,44 χλμ μακριά Κοντινά αξιοθέαταQueens University148 κριτικές 1,17 χλμ μακριά Cathedral of Saint Mary49 κριτικές 0,8 χλμ μακριά Agnes Etherington Art Centre47 κριτικές 1,31 χλμ μακριά The Grand Theatre50 κριτικές 1,02 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Gino's Pizza & Spaghetti και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n557 Princess St, Κίνγκστον, Οντάριο, Καναδάς Τοποθεσία:


Η δόση δίνεται τμηματικά για να περάσουν κι άλλα μέτρα | John Milios\nΣυνεντεύξεις 2 Απριλίου 2014\nΗ δόση δίνεται τμηματικά για να περάσουν κι άλλα μέτρα\nΣτο BHMA FM\nΓια τη σύνοδο του Eurogroup στην Αθήνα και τις αποφάσεις του\nΕίναι αλήθεια ότι όλοι δίνουν συγχαρητήρια, αλλά είναι αυτοί που ακολουθούν τις ίδιες πολιτικές. Η πολιτική Σαμαρά είναι όμοια με την πολιτική Μέρκελ, Ρέντσι ή αυτή που ακολουθείται στην Ισπανία, στην Ιρλανδία και αλλού. Είναι γενικό το πρόβλημα και αυτή η πολιτική διχάζει τις κοινωνίες. Πηγαίνουν καλά ελάχιστοι και η μεγάλη πλειοψηφία του κόσμου βυθίζεται όλο και περισσότερο. Έχουμε μια κρίση μέτρων και ο κόσμος με κάθε πακέτο μέτρων βρίσκεται σε χειρότερη κατάσταση. Βρισκόμαστε σε ένα τέταρτο μνημόνιο με αυτό που ψηφίστηκε. Αν το δει κανείς με ψύχραιμο μάτι, ήταν πράγματα που τα λέγαμε, αλλά είναι πρωτοφανή. Δόθηκε η δυνατότητα να αυξηθεί το χρέος καθώς θα πουληθούν οι τράπεζες – δόθηκε η δυνατότητα γι’ αυτό και αυτό εικάζουμε ότι θα γίνει στο μέλλον – με λιγότερα χρήματα από αυτά που έδωσαν οι φορολογούμενοι στο ΤΧΣ. Πάρθηκαν μέτρα για το ασφαλιστικό, τα οποία το μετατρέπουν σε έναν αυτοχρηματοδοτούμενο πόλο λιτότητας. Βλέπουμε την πλειοψηφία, τους μισθωτούς, τους συνταξιούχους και τους ανέργους, το μικρομεσαίο επιχειρηματία να υποφέρουν από αυτά τα μέτρα που επιτρέπουν την ακόμη μεγαλύτερη συγκέντρωση του πλούτου.\nΑυτά τα μέτρα διχάζουν. Θέτουν από τη μία την πλειοψηφία της κοινωνίας και από την άλλη την ολιγαρχία. Και υπήρχε άλλος δρόμος. Υπήρχε σε κάθε χρονικό σημείο. Να το πάμε στην αρχή; Ο τρόπος με τον οποίο είναι δομημένη η Ευρωζώνη θέτει σε συστημικό κίνδυνο κάθε Δημόσιο, όταν είναι σαν μια τράπεζα. Όταν βγαίνει ο πρωθυπουργός της χώρας – και αναφέρομαι στον Γιώργο Παπανδρέου εκείνη την εποχή – και λέει ότι είμαστε Τιτανικός… Πάμε αργότερα. Λέγαμε από την αρχή ότι χρειάζεται αναδιάρθρωση του χρέους, κούρεμα, με προστασία των ασφαλιστικών ταμείων και των μικροπιστωτών. Μας έλεγαν για την εργαλειοθήκη του ΟΟΣΑ και είδαμε και μάθαμε και το εικάζαμε, αλλά τώρα το ξέρουμε με απόλυτη βεβαιότητα, ότι το σχεδιάζουν κάποιοι που έχουν αλυσίδες σούπερ μάρκετ κτλ. και θα ωφεληθούν σε βάρος κοινωνικών ομάδων, οι οποίοι είναι οι παραγωγοί γάλακτος, οι φαρμακοποιοί και άλλοι.\nΤα νέα μέτρα θα είναι η απελευθέρωση των απολύσεων σε μια κατάσταση με 30% ανεργία και μέτρα που ήδη έχουν ισοπεδώσει τους μισθούς στα 580 ευρώ και δεν γίνεται τίποτα ούτε για τη μαύρη εργασία, υιοθετώντας τις πιο ελαστικές μορφές της. Δεν θα γλιτώσουμε την αναδιάρθρωση του ασφαλιστικού εις βάρος της μεγάλης πλειοψηφίας των ασφαλισμένων και η ισοπέδωση των ταμείων θα είναι προς τα κάτω για μία ακόμη φορά και θα έχουμε επιπτώσεις με τη συνέχιση των ιδιωτικοποιήσεων με τον τρόπο που γίνονται. Σας θυμίζω ότι η μετοχή του ΟΠΑΠ είναι διπλάσια από το επίπεδο που πουλήθηκε. Λέγαμε ότι δεν μπορείς να χαρίζεις και να μη σκέφτεσαι το δημόσιο συμφέρον και παραπέμπαμε σε μια δήλωση Σαμαρά, όταν ήταν στην αντιπολίτευση, αλλά τώρα έχει προσχωρήσει σε άλλη γραμμή και εκπροσωπεί άλλα συμφέροντα…\n(Το ότι βγαίνουμε στις αγορές) έχει περισσότερο επικοινωνιακό χαρακτήρα, διότι το (επιτόκιο) 5%, με 5 (δις), για 5 (χρόνια) δεν επιλύει το πρόβλημα του χρέους. Δεν το κάνει βιώσιμο. Θέλει κούρεμα και κυρίως σταμάτημα της λιτότητας, διότι θα βρεθούμε στην ίδια κατάσταση. Γιατί εκτινάχθηκε το χρέος; Διότι μειώθηκε αυτό που παράγει η χώρα και μεγάλωσε έτσι το χρέος.\nΓια το ενδεχόμενο υποψηφιότητάς του για την Ευρωβουλή\nΔεν έχει ανακοινωθεί το ψηφοδέλτιο, αλλά εφόσον με επιλέξει το κόμμα μου θα είμαι. Βασική αρχή μας είναι ότι σε όποια θέση μας επιλέξει το κόμμα μας, επειδή η μάχη αυτή είναι σημαντική, θα τη δώσουμε.\nΒεβαίως μας προβληματίζει (σ.σ.: η υστέρηση του ΣΥΡΙΖΑ). Μελετάμε τις δημοσκοπήσεις, τις λαμβάνουμε σοβαρά υπόψη, αλλά ξέρουμε ότι είναι δημοσκοπήσεις. Για να το πω θετικά, είμαστε εδώ για να τις ανατρέψουμε. Το έχουμε κάνει και στο παρελθόν. Το αποδίδω αυτό κατά μεγάλο μέρος στην άρνηση του κόσμου να απαντήσει. Τα μεγάλα Μέσα Ενημέρωσης και οι εταιρείες δημοσκοπήσεων έχουν μπει για μια πολύ μεγάλη μερίδα του κόσμου στο ίδιο κάδρο κριτικής, οπότε επιλέγουν να μην απαντήσουν. Κάθε στιγμή πρέπει και να βελτιωνόμαστε και να κάνουμε πιο καθαρές τις θέσεις μας. Επομένως, κάθε μήνυμα το λαμβάνουμε. Δεν μας πείθει η συνολική εικόνα που έχουμε ότι μπορεί να είναι διαφορετικά τα πράγματα από μια μεγάλη νίκη του ΣΥΡΙΖΑ.\nΗ περίπτωση του «Ποταμιού» μού θυμίζει εγχειρήματα όπως του κ. Αβραμόπουλου και άλλα, τα οποία ξεκίνησαν με μια πολύ θετική δημοσκοπική εικόνα και μετά κατέρρευσαν. Και αυτό το λέω, διότι στην επαφή μου στην κοινωνία δεν παρατηρώ μεγάλο προβληματισμό σχετικά με το «Ποτάμι». Για την ακρίβεια, κανέναν…


Αρχική ΜΟΥΣΙΚΗΑΦΙΕΡΩΜΑΤΑΠως η Erykah Badu άλλαξε τη μουσική\nΓια την ύπαρξη της Erykah Badu έμαθα αρκετά αργότερα από ότι θα «έπρεπε», στις αρχές των 2000s, χάρη στον φίλο μου Δημήτρη. Αργότερα, έμελλε να γίνει βασικό κομμάτι της playlist μου ανά τακτά διαστήματα, ειδικά όταν έχω όρεξη να ακούσω σωστή, καλή soul. Η βασίλισσα της neo-soul γιορτάζει σήμερα τα 50α γενέθλιά της, μια εβδομάδα μετά τη συμπλήρωση 24 ετών από την κυκλοφορία του πρώτου album της. Μισό αιώνα μετά τη γέννησή της, η Badu βλέπει την επίδρασή της στη μουσική σκηνή να είναι από τις μεγαλύτερες και πλέον σημαντικές στη σύγχρονη ιστορία της Τέχνης.\nΠαρέα με D’ Angelo, Maxwell και Lauryn Hill, η Badu είναι μια από τους 4 R&B vocalists που σάρωσαν τα late 90s, φέρνοντας μαζί τους το κύμα της neo-soul. Για την ακρίβεια, αυτό το υπο-είδος της soul δημιουργήθηκε ακριβώς χάρη στο γεγονός ότι η Erykah Badu ξεχώριζε τόσο πολύ από τις soul φωνές, ενώ ήταν -και παραμένει- 100% soul, ψυχή και σώμα. Η φωνή της παραπέμπει στη Billie Holiday, το στυλ της είναι ένας συνδυασμός του Black pride και Afro-futurism των 70s, και το «πακέτο» που έφερε στη μουσική και τις τέχνες, κάτι τελείως καινούριο για την R&B. Δεκαετίες μετά την κυκλοφορία του πρώτου δίσκου της, η Badu συνεχίζει να αποτελεί πηγή έμπνευσης για παραγωγούς και τραγουδιστές όπως SZA, Jillian Harvey (Lion Babe), και Ari Lennox.\nΕίναι αναμφίβολα η Πρώτη Κυρία της neo-soul, με σπουδαία lyrics που λένε βαριές και σημαντικές ιστορίες, και μια μίξη soul, hip-hop, και jazz στη μουσική της. Καθώς η Badu μας παρουσίαζε τα πολλά πρόσωπά της, δημιουργώντας υπό το πέπλο ψευδωνύμων όπως Badulla Oblongata, Sara Bellum, και Analogue Girl in a Digital World, ως DJ, host, ακόμη και ως μαμή (ναι, είναι επαγγελματίας μαμή), η φωνή της έμοιαζε να χάνεται μέσα στη γενικότερη -και γενικευμένη- συζήτηση. Όμως, ένα άκουσμα σε ένα από τα καλύτερά της, όπως το «Green Eyes», αρκεί για να καταλάβει κανείς ότι η φωνή της είναι η μεγαλύτερη παρακαταθήκη της.\nΣτο 10λεπτο «Eyes», η Badu σαρκαστικά επιμένει πως το χρώμα των ματιών της οφείλεται στο γεγονός ότι τρώει πολλά λαχανικά, και σε καμία περίπτωση στο γεγονός πως ζηλεύει τη νέα σύντροφο του ατόμου με το οποίο ήταν πριν εραστές. Με ένα jazz φωνητικό «χαλί» σκεπάζει το δηλητήριο που κρύβουν οι στίχοι της «You don’t mean nothing to me, so go ahead and be with your friend», λέει με απαλή φωνή, σχεδόν ξεψυχώντας τη στιγμή που λέει την τελευταία λέξη, ενδεικτικό της περιφρόνησής της. Σε κομμάτια όπως «Other Side of the Game» και «Window Seat», τεντώνει τη φωνή της για να εκφραστεί, με την προφορά από τον νότο εμφανή, και κραυγάζει για αποδοχή αφήνοντας τον εαυτό της ανοιχτό και ευάλωτο σε όλους. Εξοργισμένη με έναν απορροφημένο από κάτι άλλο εραστή της, κάνει παιχνίδια με τη φωνή της στο «Tyrone», και διηγείται μια ιστορία μόνο και μόνο με τη χρήση αυτών που μπορεί να κάνει η σπάνια φωνή της.\nΜεταξύ των καλλιτεχνών που έχει επηρεάσει η παρακαταθήκη της Badu, είναι η Ari Lennox. Θεωρείται διάδοχός της, ενώ διατηρεί τη δική της ταυτότητα, και η έντονη παρουσία του ένρινου ήχου στη φωνή της παραπέμπει απευθείας στην Erykah Badu. Στο «BMO», η Lennox επαναλαμβάνει τη λέξη «aye» καθώς τα choruses συνεχίζουν τη διαδρομή της, σε ένα ηχητικό φαινόμενο το οποίο παραπέμπει στο «Window Seat» της Badu, όπου επαναλαμβάνεται το «hey» και δεν κουράζει ποτέ. Νέος και συνάμα νοσταλγικός ήχος παντρεύονται εξαιρετικά, επαναπροσδιορίζοντας τη jazz και τη soul, με σεβασμό στην ιστορία τους.\nΑκόμη ένα χαρακτηριστικό παράδειγμα της επίδρασης της Badu είναι αυτό της Teyana Taylor. Μάλιστα, οι δυο τους συνεργάστηκαν στο «Lowkey», τραγούδι της Taylor, το οποίο περιλαμβάνει μέρος του «Next Lifetime» της Erykah Badu και οι επιρροές της Taylor είναι ξεκάθαρες. Μάλιστα, η Badu έχει βοηθήσει την Taylor στη γέννα του δεύτερου παιδιού της.\nΟ vocalist Durand Bernarr, ο οποίος ξεκίνησε την καριέρα του τραγουδώντας "δεύτερα" για τη Badu έπειτα από το cover που έκανε ο νεαρός στο «That Hump» της Badu στο YouTube, έχει χαρακτηρίσει όλα τα νεαρά άτομα που επηρεάστηκαν από τη σπουδαία βασίλισσα της neo-soul «Badu Babies». Το καλύτερο χαρακτηριστικό τους είναι πως το να «αντιγράψουν» την Erykah Badu δεν είναι αυτοσκοπός. Δεν είναι καν σκοπός, και ούτε είναι αυτό το αποτέλεσμα που φέρνουν στη neo-soul σκηνή. «Έχεις ανθρώπους που εμπνέονται από κάτι αλλά διατηρούν τη μοναδικότητά τους», έχει πει ο Bernarr. Εκεί κρύβεται το μεγαλείο της Erykah Badu ως vocalist και ως άτομο: στάθηκε στο πλάι των ατόμων που συνεχίζουν την πορεία της neo-soul με θεμέλια την παρακαταθήκη που άφησε η ίδια. Τους έδωσε «βήμα», τραγούδησε μαζί τους, αναγνώρισε την αξία τους, ξεγέννησε τα παιδιά τους.\nΑν αυτό δεν είναι που διαχωρίζει «ένα ακόμη άτομο που δηλώνει μουσικός» από έναν «Μουσικό», τότε δεν γνωρίζω τι είναι.\nΥ.Γ. Ελπίζω αυτοί οι καιροί να σας βρίσκουν όλους δυνατούς πνευματικά και σωματικά. Ζούμε δύσκολες εποχές, εξαιρετικά κρίσιμες, και αδυσώπητα αδίστακτες. Για άλλους, είναι εύκολα ή με σχετική άνεση διαχειρίσιμες, για άλλους μας είναι λίγο πιο δύσκολο, αλλά στεκόμαστε όρθιοι πάντα μπροστά στα «κτήνη» πάσης φύσεως και κάθε προσωπείου, και βγαίνουμε πιο δυνατοί. Στο Depart το έχουμε αποδείξει επαναλαμβανόμενα πως δεν θα κρυφτούμε πίσω από κανένα πέπλο, μιας και έχουμε την πολυτέλεια να μην «ανήκουμε» πουθενά σε μια πραγματικότητα στην οποία οι περισσότεροι είναι αναγκασμένοι να «ανήκουν» κάπου, και να νιώθουν τα στόματα-πληκτρολόγιά τους και φιμώνονται.\nTAGS Αφιερώματα Μουσική Erykah Badu


Ψυχολογικό τεστ: Tι θα επέλεγες να κάνεις πρώτο; - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΨυχολογικό τεστ: Tι θα επέλεγες να κάνεις πρώτο;\nΥπάρχουν πολλά πράγματα στη ζωή που μπορούν να αποκαλύψουν πολλά για τον χαρακτήρα σας, όπως οι καθημερινές συνήθειες και η γλώσσα του σώματος. Έχουμε συνηθίσει στην ιδέα ότι υπάρχουν δύο επιλογές για κάθε κατάσταση: η σωστή και η λάθος. Αλλά αυτό το τεστ δεν είναι έτσι:\nΔεν μπορείτε να κάνετε λάθος επιλογή επειδή όλες είναι σωστές!\n1. Να σβήσετε το μάτι της κουζίνας\nΑν επιλέξετε να σβήσετε το μάτι του βραστήρα, μπορεί να σημαίνει ότι είστε παθιασμένος και μάλλον ζωηρός άνθρωπος. Παίρνετε γρήγορες αποφάσεις χωρίς αμφιβολίες και τίποτα δεν θα σας εμποδίσει να πετύχετε τον στόχο σας. Μπορείτε εύκολα να βαρεθείτε τη μονοτονία. Σας ενδιαφέρει η ασφάλεια σας και δεν σας αρέσουν οι εκπλήξεις. Είναι πιο εύκολο να ακολουθήσετε ένα σαφώς καθορισμένο σχέδιο χωρίς απροσδόκητες ανατροπές.\n2. Να απαντήσετε στο τηλέφωνο\nΗ απάντηση στο τηλέφωνο μπορεί να σημαίνει ότι είστε συγκεντρωμένος και διπλωματικός άνθρωπος. Είναι δύσκολο να συγχωρήσετε τα λάθη των άλλων. Μπορείτε να περιγράψετε τον εαυτό σας ως άνθρωπο που μπορεί να κάνει πολλά πράγματα ταυτόχρονα. Μπορείτε εύκολα να επικοινωνήσετε με τους ανθρώπους. Σας αρέσει να κάνετε χρήσιμες γνωριμίες και απολαμβάνετε να είστε στο προσκήνιο.\nΑν προσπαθήσετε πρώτα να ηρεμήσετε το παιδί, είστε ένας ήρεμος και επινοητικός άνθρωπος. Σας αρέσει να βοηθάτε άλλους ανθρώπους και είστε έτοιμος να θυσιάσετε τον εαυτό σας προς όφελος των άλλων. Είστε άτομο της οικογένειας και εκτιμάτε τις ανθρώπινες σχέσεις. Φοβάστε τη μοναξιά και είναι σημαντικό κάποιος να είναι πάντα κοντά σας. Για εσάς, μια ήσυχη βραδιά με την οικογένεια είναι πιο ελκυστική από ένα πάρτι σε κάποιο θορυβώδες μπαρ.\n4. Να κατεβάσετε τον σκύλο από τον καναπέ\nΕάν αποφασίσετε να κατεβάσετε πρώτα το σκυλί από τον καναπέ, αυτό μπορεί να σημαίνει ότι δεν μπορείτε να αντέξετε το χάος τόσο στο σπίτι όσο και στη ζωή σας. Είναι σημαντικό για εσάς να έχετε τα πάντα υπό έλεγχο. Δεν θα ηρεμήσετε μέχρι τα πάντα να είναι όπως τα θέλετε. Δίνετε μεγαλύτερη προσοχή στα υλικά πράγματα και την κοινωνική θέση. Γνωρίζετε τις απαντήσεις σε όλες τις ερωτήσεις και έχετε άποψη για κάθε ζήτημα.\nPrevious Να σεβόμαστε τα όρια και να μην τα ξεπερνάμε..\nNext 41ο River Party στο Νεστόριο Καστοριάς!


Lamborghini έπιασε φωτιά μετά από σέρβις των 12.000 ευρώ! - Balla.com.cy\nΔημοσιεύτηκε στις 24/03/2019 - 4:14 από Balla.com.cy\nΟ ιδιοκτήτης μίας Lamborghini θα μηνύσει το συνεργείο του, επειδή το supercar έπιασε φωτιά λίγες ώρες μετά από ένα μεγάλο σέρβις, για το οποίο είχε πληρώσει 12.000 ευρώ!\nΕχουμε δει αρκετές φορές μέχρι σήμερα φωτογραφίες και βίντεο από Lamborghini, τυλιγμένες στις φλόγες και όλοι αντιλαμβανόμαστε, τι πρέπει να νιώθουν οι ιδιοκτήτες τους. Ωστόσο, ο Βρετανός ιδιοκτήτης μίας Lamborghini Gallardo LP560-4 έχει κάθε λόγο, να νιώθει λίγο παραπάνω…πυρ και μανία, καθώς το supercar του έπιασε από μόνο του φωτιά μόλις λίγες ώρες, αφότου το είχε παραλάβει από το συνεργείο.\nΕκεί είχε αφήσει ο νεαρός Βρετανός τη Lamborghini του για σέρβις και την παρέλαβε πληρώνοντας 12.000 ευρώ, δηλαδή όσο αξίζει ένα καινούριο –και καλά εξοπλισμένο- αυτοκίνητο πόλης. Το περισταστικό συνέβη σε βρετανικό αυτοκινητόδρομο και λίγο αργότερα ανέβασε ο 22χρονος κάτοχος της Gallardo το εξής Tweet: «Χθες παρέλαβα από το σέρβις τη Lamborghini μου μετά από δύο ολόκληρους μήνες αναμονής, πλήρωσα 10.498 στερλίνες (περίπου 12.000 ευρώ) και άρχισε να παίρνει φωτιά μόλις τρεις με τέσσερις ώρες αργότερα. Τέλεια!»\nΜαζί με το μήνυμα, ανέβασε ο απογοητευμένος ιδιοκτήτης δύο φωτογραφίες με το supercar στις φλόγες και με την απόδειξη του λογαριασμού των περίπου 12.000 ευρώ για σέρβις από την αντιπροσωπεία της Lamborghini στο Μπέρμιγχαμ της Βρετανίας.\nΣύμφωνα με το βρετανικό site Website Express and Star, ο 22χρονος βρισκόταν μαζί με τη φίλη του στον αυτοκινητόδρομο Μ6, όταν μύρισε ξαφνικά μέσα στο αυτοκίνητο βενζίνη. Τότε άνοιξε την κουκούλα της Gallardo και λίγο αργότερα άκουσε έναν κρότο και έπιασε το πίσω μέρος του αυτοκινήτου φωτιά. Ο ίδιος κατηγορεί για το περιστατικό το συνεργείο, ενώ όπως δήλωσε, «μόλις μυρίσαμε τη βενζίνη με τη φίλη μου, τηλεφώνησα στον μηχανικό του συνεργείου. Μου είπε, ότι δεν υπάρχει πρόβλημα και ότι είναι φυσιολογικό να μυρίζει το αυτοκίνητο λίγο βενζίνη μετά το σέρβις». Μετά από μερικά λεπτά αποδείχθηκε η συγκεκριμένη απάντηση εντελώς λανθασμένη. Ευτυχώς ο νεαρός και η φίλη του βγήκαν από το αυτοκίνητο χωρίς να τραυματιστούν, αν και η Lamborghini κάηκε ολοσχερώς, πριν προλάβει να φτάσει στο σημείο του συμβάντος η Πυροσβεστική. Τώρα θα προχωρήσει ο κάτοχός της σε μήνυση κατά του συνεργείου, που αρνείται ωστόσο κάθε υπαιτιότητα.\n« Ελληνίδα τραγουδίστρια βγήκε έξω μόνο με το εσώρουχο! (pic)\nΥπερψηφίστηκε ο Προϋπολογισμός της ΑΤΗΚ για το 2019 »\nFerrari: 90 χρόνια συναίσθημα (ΒΙΝΤΕΟ)\nBMW M3 και Golf GTI πάρκαραν στο σαλόνι ενόψει τυφώνα!\nΤράβαγε χειρόφρενα στο γήπεδο γκολφ του Τραμπ και τον συνέλαβαν!


Αναλυτικά καταγεγραμμένα στοιχεία υπάρχουν μόνο για την περιοχή του Εθνικού Δρυμού Πρεσπών, στον οποίο παρατηρείται και η μεγαλύτερη βιοποικιλότητα.\nΜε βάση τα στοιχεία της «Ειδικής Περιβαλλοντικής Μελέτης Της Περιοχής Πρεσπών» και του «Χωροταξικού Σχεδίου Της Περιφέρειας Δυτ. Μακεδονίας», στην περιοχή του δρυμού διακρίνονται δύο διαφορετικής υφής και ανεξάρτητα μεταξύ τους οικοσυστήματα τα υδάτινα και χερσαία, το καθένα από τα οποία αντιπροσωπεύει και μια ξεχωριστή βλάστηση.\nΗ βλάστηση του υγροβιότοπου της Μικρής Πρέσπας διακρίνεται σε τρεις διαπλάσεις:\nΗ βλάστηση των υδρόβιων πλευστόφυτων\nΗ διάπλαση των βενθικών υδροφύτων\nΟι διαπλάσεις των ελοφύτων\nΗ βλάστηση του χερσαίου χώρου είναι πολύμορφη. Η ποικιλία της βλάστησης οφείλεται στη διαφοροποίηση που υπάρχει γενικά στην περιοχή του Δρυμού και τη δημιουργία μεγάλου αριθμού βιοτόπων, που προήλθαν από την επίδραση πολλών παραγόντων, όπως κλιματοεδαφικοί, οριογραφικοί και ανθρωποζωογενείς. Οι φυτικές διαπλάσεις διακρίνονται ως εξής:\nΔιαπλάσεις φυλλοβόλων, αειφύλλων και κωνοφόρων δασών\nΦυλλοβόλα και αειθαλή δάση χαμηλού υψομέτρου\nΦυλλοβόλα δάση Δρυός\nΦυλλοβόλα δάση Οξυάς\nΜικτά δάση Οξυάς - Ελάτης\nΛιβάδια πεδινών περιοχών και παραλίμνια υγρολίβαδα\nΛιβάδια δασικών περιοχών\nΒλάστηση ειδικών βιοτόπων\nΗ χλωρίδα του Εθνικού Δρυμού είναι πλούσια και σημαντική. Υπάρχουν είδη τα οποία έχουν αξιόλογη οικολογική αξία. Έχουν καταγραφεί 1249 αυτοφυή είδη. Από τα 1249 είδη τα 17 είναι πτεριδόφυτα και τα 1232 σπερματόφυτα, τα οποία αντιπροσωπεύονται από 11 γυμνόσπερμα, 100 δικοτυλήδονα και 214 μονοκοτυλήδονα. Τα είδη αυτά κατατάσσονται σε 467 γένη και 111 οικογένειες.\nΣτη χλωρίδα του δρυμού περιέχονται 24 ενδημικά και 31 μη ενδημικά είδη. Υπάρχουν ακόμη 36 είδη που διέπονται από καθεστώς διεθνούς προστασίας Red Data IUEN (1982) και προστατεύονται από την ανάλογη νομοθεσία (Π.Δ. 67/1981). Τα είδη αυτά κατατάσσονται στις παρακάτω κατηγορίες:\nΕίδη ευπρόσβλητα, υπό απειλή εξαφάνισης (2)\nΕίδη σπάνια, υπό προστασία (11)\nΕίδη σε σχετική επάρκεια, μη απειλούμενος προς το παρόν (5)\nΕίδη προστατευμένα, χωρίς διαβάθμιση απειλής (17)\nΗ περιοχή παρουσιάζει μεγάλη ποικιλότητα ειδών, πληθυσμών και βιοκοινοτήτων, διότι εξασφαλίζει τροφή, κατοικία, νερό και ικανοποιεί τις ανάγκες για πολλά είδη ζώων. Ο δρυμός θεωρείται από τους πιο σημαντικούς βιότοπους τόσο στον ελλαδικό χώρο, όσο και στον διεθνή. Ειδικότερα στην περιοχή διαβιούν τα κάτωθι είδη σπονδυλωτών:\nΣυναντώνται περίπου 46 είδη. Η οικολογική αξία της περιοχής αποδεικνύεται και από την ύπαρξη σπάνιων και απειλούμενων με εξαφάνιση θηλαστικών, όπως είναι η Αρκούδα, ο Λύκος, η Βίδρα, το Κουνάβι, ο Ασβός και η Αγριόγατα. Είκοσι τρία είδη προστατεύονται από διεθνείς ή ευρωπαϊκές συμβάσεις και 15 από την ελληνική νομοθεσία.\nΣυναντώνται 11 είδη αμφιβίων (1/4 όλων των ειδών στην Ελλάδα), αριθμός που θεωρείται υψηλός για τα ελληνικά και ευρωπαϊκά δεδομένα\nΟ αριθμός των ειδών των ερπετών που έχει καταγραφεί στην περιοχή της Μικρής Πρέσπας και ιδιαίτερα στην περιοχή του δρυμού, φθάνει τα 22. Πρόκειται για δύο είδη χελωνών, εννιά είδη σαυρών και εννιά είδη φιδιών. Τα είδη των ερπετών της περιοχής είναι κεντροευρωπαϊκού τύπου και μερικά με μεσογειακή κατανομή.\nΣτη Μικρή Πρέσπα υπάρχουν 23 είδη ψαριών που ανήκουν σε 7 οικογένειες. Καθώς και 2 υβρίδια. Έντεκα από αυτά δεν είναι ιθαγενή, αλλά έχουν εισαχθεί και 7 από τα ιθαγενή είδη είναι ενδημικά. Στο σύνολο των ειδών, οχτώ θεωρούνται σημαντικά.\nΗ ορνιθοπανίδα της Μικρής Πρέσπας και της ευρύτερης περιοχής του δρυμού αντιπροσωπεύεται από 261 περίπου είδη, 183 από τα οποία θεωρούνται σημαντικά. Τα 81 από αυτά προστατεύονται από διεθνείς συμβάσεις (Οδηγία ΕΟΚ 79/409/ΕΟΚ). Απειλούμενα είδη με εξαφάνιση, που συναντάται στην περιοχή είναι ο Αργυροπελεκάνος, ο Ροδοπελεκάνος και ο Αργυροτσικνιάς.\nΟ Εθνικός Δρυμός των Πρεσπών (ΦΕΚ 19Α/75), τμήμα του οποίου προστατεύεται από την Συνθήκη Ραμσάρ, ως υδροβιότοπος, περιέχει και δασικές εκτάσεις και αποτελεί τον μεγαλύτερο σε έκταση Εθνικό Δρυμό, από τους δέκα κηρυγμένους στην ευρύτερη περιοχή του ελλαδικού χώρου. Από την «Ειδική Χωροταξική Μελέτη» περιοχής Πρεσπών, προτείνεται έκταση του Εθνικού Δρυμού, ώστε να περιβάλλει και τα Βαρνούντα Όρη. Η προστασία του Οικοσυστήματος των Πρεσπών ενισχύεται από το εθνικό θεσμικό πλαίσιο (ΦΕΚ 86Β/77), όπου αναγνωρίζεται ως «Τοπίο Ιδιαίτερου Φυσικού Κάλλους» και την οδηγία 79/409 της Ευρωπαϊκής Ένωσης που το χαρακτηρίζει «Σημαντικό Βιότοπο». Τέλος ο Εθνικός Δρυμός των Πρεσπών είναι ενταγμένος στα δίκτυα Corine και Natura 2000.\nΟ δρυμός έχει έκταση πυρήνα 4.900 εκτάρια και περιφερειακής ζώνης 14.570 εκτάρια. Βρίσκεται στις λίμνες Μικρή και Μεγάλη Πρέσπα και στις γειτονικές πλευρές των βουνών Τρικλάρι και Βαρνούντα. Η έκταση του πυρήνα αποτελείται κυρίως από υδάτινη επιφάνεια ενώ για την περιφερειακή ζώνη ισχύει το αντίθετο. Ο πυρήνας του εκτείνεται σε ολόκληρη την υδάτινη επιφάνεια της Μικρής Πρέσπας, εκτός αυτού που ανήκει στην Αλβανία και περιλαμβάνεται στους ελληνικούς υγρότοπους που προστατεύονται από τη Συνθήκη Ραμσάρ. Ακόμη, στον πυρήνα ανήκουν μια έκταση με καλαμιώνες στο ανατολικό τμήμα της λίμνης, μικρά χερσαία τμήματα βόρεια και ανατολικά, καθώς και μια μικρή έκταση 12 εκταρίων με αιωνόβιους κέδρους. Σύμφωνα όμως με την διαχειριστική μελέτη που εκπονήθηκε από την Νομαρχιακή Αυτοδιοίκηση Φλώρινας (Ιούλιος 1998), υπάρχει διαφορά, σε σχέση με την έκταση που ορίστηκε από το Π.Δ.46/18.1.1974, όσον αναφορά κυρίως την χερσαία και λιγότερο την λιμναία επιφάνεια του δρυμού και προσδιορίζεται σε 24.950 εκτάρια. Ο δρυμός ξεκινάει από το υψόμετρο των 850μ. και φτάνει στα 2.120μ. κοντά στην κορυφή του όρους Βαρνούντα. Σε χαμηλότερο υψόμετρο κυριαρχούν δάση δρυός και φυλλοβόλα (γαύροι, σφένδαμοι κ.ά.) πιο ψηλά εκτείνονται δάση οξιάς και σε μικρότερο ποσοστό έλατα και κέδροι. Η χλωρίδα και κυρίως η πανίδα του χαρακτηρίζονται από ποικιλία και σε πολλές περιπτώσεις σπανιότητα απειλούμενων πτηνών (αργυροπελεκάνος, χρυσαετός, θαλασαετός, κορμοράνος), θηλαστικών, ερπετών και αμφιβίων, με παρουσία ακόμη και ειδών μοναδικών παγκοσμίως (ροδοπελεκάνος).


Γιώργος Ν. Οικονόμου: Η ΦΑΝΤΑΣΙΑΚΗ ΚΑΤΑΓΩΓΗ ΚΟΙΝΩΝΙΑΣ ΚΑΙ ΑΥΤΟΝΟΜΙΑΣ ΣΤΟΝ Κ. ΚΑΣΤΟΡΙΑΔΗ\nΗ ΦΑΝΤΑΣΙΑΚΗ ΚΑΤΑΓΩΓΗ ΚΟΙΝΩΝΙΑΣ ΚΑΙ ΑΥΤΟΝΟΜΙΑΣ ΣΤΟΝ Κ. ΚΑΣΤΟΡΙΑΔΗ\n[δημοσιεύθηκε στην Νέα Κοινωνιολογία, αρ.44, Ανοιξη, 2008]\nΗ ΦΑΝΤΑΣΙΑΚΗ ΚΑΤΑΓΩΓΗ ΚΟΙΝΩΝΙΑΣ\nΚΑΙ ΑΥΤΟΝΟΜΙΑΣ ΣΤΟΝ Κ. ΚΑΣΤΟΡΙΑΔΗ\nTo 2007 συμπληρώθηκαν δέκα χρόνια από τον θάνατο του Κ. Καστοριάδη και δικαίως έγιναν εκδηλώσεις σε πολλές χώρες για τον μεγάλο στοχαστή. Στην Αθήνα πραγματοποιήθηκε ένα συνέδριο με τίτλο «Ο στοχαστής της αυτονομίας» (Εθνικό Ιδρυμα Ερευνών, 2-4 Νοεμβρίου 2007). Δεν υπάρχει ίσως καλύτερος τρόπος για να τιμηθεί ένας στοχαστής, από το να συζητηθεί κριτικά το έργο του. Μια καλή εισαγωγή σε αυτή τη συζήτηση θα ήταν η υπενθύμηση ορισμένων στοιχείων από το βασικό βιβλίο του, που άνοιξε νέους ορίζοντες στη φιλοσοφική και πολιτική σκέψη.\nΠράγματι "Η φαντασιακή θέσμιση της κοινωνίας", Αθήνα, 1981 (L' institution imaginaire de la societe, Paris, 1975, εφεξής ΦΘΚ) που καθιέρωσε τον Καστοριάδη ως έναν μεγάλο στοχαστή είναι απο τα σημαντικώτερα έργα του εικοστού αιώνα. Στις σελίδες της –πάνω απο πεντακόσιες πυκνογραμμένες- οικοδομείται μια καινούργια αντίληψη για τη θέσμιση, την ιστορία και την κοινωνία, μια καινούργια οντολογία. Για να οικοδομηθεί όμως αυτή πρέπει να ανατρέψει τις βασικές κατηγορίες της κληρονομημένης ελληνοδυτικής σκέψεως, απο τις απαρχές της στην αρχαία Ελλάδα και, δια μέσου του Καντ, Χέγκελ και Μάρξ να φθάσει έως τον Χάιντεγκερ και τις θεωρίες των στρουκτουραλιστών του 20ου αι. Οπως φαίνεται, το έργο είναι βαρύ και δύσκολο και μάλλον υπόθεση πολλών συγγραφέων, αλλά ο Καστοριάδης αποδεικνύεται χαλκέντερος, αφού καταφέρνει να διεξέλθει όχι μόνο τις σημαντικώτερες απόψεις από την ιστορία της φιλοσοφίας αλλά και ποικίλους επιστημονικούς τομείς και κλάδους: Μαθηματικά, Γλωσσολογία, Ψυχανάλυση, Οικονομία, Κοινωνιολογία, Εθνολογία.\nΕν συνεχεία ο Καστοριάδης προσπαθεί να απελευθερώσει την θεωρία και την πράξιν απο τα ολέθρια δεσμά του μαρξισμού και να της ξαναδώσει την ζωντάνια και την δύναμη, προσπαθεί να ξανασκεφθεί σε άλλες βάσεις την κοινωνία, την ιστορία, τη θέσμιση και την πολιτική. Ειδικώς διασαφηνίζονται οι όροι που απετέλεσαν το ιερό πιστεύω των μαρξιστών και των κομμουνιστών, όπως ‘επανάσταση’ ή ‘σοσιαλισμος’, οι οποίοι έχουν ένα ειδικο νόημα στον Καστοριάδη και δεν πρέπει να συγχέονται ούτε με το νόημα που είχαν την εποχή εκείνη (δεκαετία ’50 και ’60), ούτε με το αγοραίο νόημα που έχουν σήμερα, στην ιδεολογία των κομμουνιστικών, σοσιαλιστικών, ή αριστερίστικων σχηματισμών. Αλλωστε στο μεταγενέστερο δεύτερο μέρος του βιβλίου, οι επίμαχοι όροι έχουν απαλειφθεί ή αντικατασταθεί από άλλους. Ηδη απο την δεκαετία του ’50 ο Καστοριάδης έχει συλλάβει και επεξεργασθεί την έννοια της αυτοοργάνωσης, της αυτοδιαχείρησης και της άμεσης δημοκρατίας, που συνιστούν τη βάση της αυτονομίας. Την ιδέα αυτή αντιπαραθέτει στη γραφειοκρατία Ανατολής και Δύσεως και στο κυρίαρχο δυτικό κοινοβουλευτικό πολίτευμα.\nΗ φαντασιακή αυτή διάσταση, ως δυνατότητα ταυτοχρόνως και του ατόμου και του κοινωνικο-ιστορικού ανοίγει τον ορίζοντα στην δημιουργία – είτε προς το καλύτερο είτε προς το χειρότερο. Το σημαντικό είναι ότι η ανάδυση μιας άλλης κοινωνίας, μιας αυτόνομης κοινωνίας είναι δυνατή και εξαρτάται απο την θέληση, την δράση και την φαντασία των ανθρώπων. Οι άνθρωποι με τη συλλογική τους δράση δύνανται να θέσουν το αληθές κοινωνικό και πολιτικό πρόταγμα της αυτονομίας. Το πρόταγμα αυτό είναι αδιανόητο χωρίς την απελευθέρωση από κλειστές ιδεολογίες και εσχατολογικές θεωρίες, όπως ο μαρξισμός και οι θρησκευτικές σωτηριολογίες. Η θρησκεία είναι για τον Κ. Καστοριάδη ο κατ’εξοχήν αντιπρόσωπος της ετερονομίας, διότι συγκαλύπτει την πραγματικότητα και την ανθρώπινη θνητότητα, κηρύσσοντας την αυταπάτη της επουράνιας ανταμοιβής μετά θάνατον. Και εδώ βρίσκεται μιά σημαντική πλευρά του αιτήματος της αυτονομίας: η αληθής δημοκρατία, καθώς και η φιλοσοφία, αποκλείει το ιερό και το θέσφατο, απαιτεί να αναγνωρίσουν και να αποδεχθούν οι άνθρωποι ότι είναι θνητοί, δηλαδή ότι δεν υπάρχει αθανασία, «μετά θάνατον ζωή». Πράγμα ίσως δύσκολο, αλλά είναι η απαραίτητη προϋπόθεση για να μπορέσουν να εξέλθουν από την εσωτερικευμένη και θεσμισμένη ετερονομία, έτσι ώστε να ζήσουν ως αυτόνομοι, να αντιμετωπίσουν τους άλλους ως αυτόνομους και να επιτρέψουν έτσι την δημιουργία μιας αυτόνομης κοινωνίας.\nΑναρτήθηκε από Γιώργος Ν. Οικονόμου στις 12:19 μ.μ.\nΦΑΝΤΑΣΙΑ ΚΑΙ ΛΟΓΟΣ ΣΤΟΝ ΚΟΡΝΗΛΙΟ ΚΑΣΤΟΡΙΑΔΗ. Απάντ...\nΚΟΙΝΩΝΙΑ ΚΑΙ ΙΣΤΟΡΙΑ ΣΤΗΝ ΚΛΗΡΟΝΟΜΗΜΕΝΗ ΣΚΕΨΗ ΚΑΙ ...\nH "ΦΑΝΤΑΣΙΑΚΗ ΘΕΣΜΙΣΗ ΤΗΣ ΚΟΙΝΩΝΙΑΣ" ΤΟΥ Κ. ΚΑΣΤΟΡ...\nΗ ΦΑΝΤΑΣΙΑΚΗ ΚΑΤΑΓΩΓΗ ΤΩΝ ΘΕΣΜΩΝ\nΤΟ ΧΑΣΜΑ ΜΕΤΑΞΥ ΑΡΧΑΙΟΕΛΛΗΝΙΚΟΥ ΠΟΛΙΤΙΣΜΟΥ ΚΑΙ ΧΡΙ...\nΗ ΑΜΕΣΗ ΔΗΜΟΚΡΑΤΙΑ ΚΑΙ Η ΚΥΡΙΑΡΧΙΑ ΤΩΝ ΠΟΛΙΤΩΝ\nΟ ΜΥΘΟΣ ΤΟΥ "ΕΛΛΗΝΟΧΡΙΣΤΙΑΝΙΚΟΥ" ΠΟΛΙΤΙΣΜΟΥ\nTO XΡΙΣΤΙΑΝΙΚΟ ΒΥΖΑΝΤΙΟ ΚΑΤΑ ΤΩΝ ΕΛΛΗΝΩΝ\nΗ ΦΑΝΤΑΣΙΑΚΗ ΚΑΤΑΓΩΓΗ ΚΟΙΝΩΝΙΑΣ ΚΑΙ ΑΥΤΟΝΟΜΙΑΣ ΣΤΟ...\nΧΑΡΑΚΤΗΡΙΣΤΙΚΟΙ ΣΤΑΘΜΟΙ ΣΤΗ ΖΩΗ ΤΟΥ Κ. ΚΑΣΤΟΡΙΑΔΗ\nΚΑΣΤΟΡΙΑΔΗΣ, Η ΕΛΛΗΝΙΚΗ ΙΔΙΑΙΤΕΡΟΤΗΤΑ\nΗ ΑΥΤΟΟΡΓΑΝΩΣΗ ΚΑΙ Η ΑΥΤΟΝΟΜΙΑ ΤΟΥ ΑΝΤΙΔΙΚΤΑΤΟΡΙΚΟ...\nΗ ΠΟΛΙΤΙΚΗ ΚΡΙΣΗ ΚΑΙ Η ΝΕΑ ΑΝΤΙΛΗΨΗ


Μάκης Βραχλιώτης ο πρωταθλητής στίβου που εγκατέλειψε την Αθήνα και έγινε κτηνοτρόφος στα Καλάβρυτα | ΚΑΛΑΒΡΥΤΑ ΝΕΤ\nΜάκης Βραχλιώτης ο πρωταθλητής στίβου που εγκατέλειψε την Αθήνα και έγινε κτηνοτρόφος στα Καλάβρυτα\nΚυρ, 01/11/2015 - 15:40\nΟ σέντερ φορ της ομάδας των Καλαβρύτων μιλάει για όλα σε μια αληθινή συνέντευξη.\nΠοιος ήταν ο βασικός λόγος, για να φύγει ένας νέος από την Αθήνα και να έρθει μόνιμα στα Καλάβρυτα;\nΜε τον πατέρα μου, ήμασταν ξυλουργοί στην Αθήνα, για πολλά χρόνια και με καλές δουλειές. Ήρθαν τα πράγματα όμως έτσι, με την κρίση και η οικοδομή που μας εξασφάλιζε δουλειά «πέθανε». Στο ξυλουργείο δεν υπάρχουν πλέον προοπτικές. Έτσι, είπαμε να ασχοληθούμε με τον πρωτογενή τομέα.\nΓιατί στα Καλάβρυτα και όχι κάπου αλλού;\nΗ αλήθεια είναι ότι δεν μας συνδέει κάτι με τα Καλάβρυτα. Η καταγωγή μας είναι από τα Επτάνησα. Ψάχναμε παντού για να βρούμε ένα κτήμα να επενδύσουμε. Ένας φίλος μας, μας είπε πως στα Καλάβρυτα υπάρχουν μοναστηριακά κτήματα που νοικιάζονται. Αφού βρήκαμε το κτήμα, το νοικιάσαμε για αρκετά χρόνια.\nΞέρατε εξαρχής με τι θέλετε να ασχοληθείτε;\nΣε καμία περίπτωση. Δεν είχαμε απολύτως καμία τεχνογνωσία για το τι θα κάνουμε, αλλά και τι μπορούμε σε αυτόν τον τόπο, επίσης. Αμέσως πήγαμε σε ειδικούς για να τους συμβουλευτούμε. Μάλιστα, στον πρώτο μελετητή που πήγαμε, του είπαμε ότι δεν ξέρουμε τι να κάνουμε. «Τι μας προτείνεις εσύ ως ειδικός;» Αφού μας ρώτησε τι κάναμε μέχρι τώρα, μας απέτρεψε εξαρχής από ιδέες που είναι της «μόδας». Μας ξαναρώτησε: εσείς τι θέλετε να κάνετε; Χάριν αστείου, του απαντήσαμε ότι θα θέλαμε να καλλιεργήσουμε μπανάνες, για να καταλήξουμε μετά από πολύωρες συζητήσεις, στον πρωτογενή τομέα, στην κτηνοτροφία, και πιο συγκεκριμένα στα πρόβατα.\nΑφού λοιπόν καταλήξατε στην ιδέα, τι κάνατε;\n(παρέμβαση του κ. Σάκη, πατέρα του Μάκη)\nΕπειδή είμαστε καινούργιοι και δεν ξέραμε, θελήσαμε να ασχοληθούμε σοβαρά. Το πρώτο πράγμα, ήταν να τσεκάρουμε το Μάκη, ένα παιδί 29 χρονών, της πόλης, αν μπορεί να μείνει εδώ στην περιοχή. Αυτές οι δουλειές είναι απόφαση ζωής και όχι άρπα κόλλα. Το πέρασε το τεστ επιτυχώς ο Μάκης και ξεκινήσαμε. Ως «άσχετοι», αλλά ξεκινήσαμε…\nΟ «άσχετος» Μάκης, τι έκανε για να μάθει τη δουλειά;\nΣήκωσα τα μανίκια, διάβασα πάρα πολύ, επισκεφτήκαμε μαζί με τον πατέρα μου πάνω από 50 κτηνοτροφικές μονάδες σε όλη την Ελλάδα και τα Σαββατοκύριακα την «έβγαζα» στο πανεπιστήμιο, όπου μελετούσα.\nΈνα αξιοσημείωτο γεγονός, που έχει χαραχτεί στη μνήμη μου, έχει να κάνει με μια ημερίδα που γινόταν στα Καλάβρυτα, για τη διαχείριση του Βουραϊκού και των κτηνοτροφικών μονάδων, για την οποία, ο πατέρας μου και εγώ ήρθαμε από την Αθήνα για να παρακολουθήσουμε. Το παράδοξο ήταν ότι ήμασταν μόνοι μας, μαζί με τους ομιλητές! Καλαβρυτινός ούτε ένας.\nΤο ίντερνετ παίζει σημαντικό ρόλο πλέον στη ζωή μας. Το αξιοποιήσατε;\nΗ αλήθεια είναι ότι με το ίντερνετ δεν γίνεσαι κτηνοτρόφος. Αντιθέτως, μαθαίνεις πολλά στην πράξη, αρκεί να έχεις μεράκι και όρεξη. Κατά τη διάρκεια της μάθησης, αποκτάς και μέτρο σύγκρισης και βλέπεις ακόμα και διαφορές στα λεγόμενα μεταξύ των ειδικών. Δεν είμαι δογματικός, ακούω και μαθαίνω.\nΚάτι που μάθατε απ’ όλη αυτή τη διαδικασία και σας έχει μείνει στο μυαλό;\nΈνα από αυτά που έμαθα, είναι ότι οι συμβουλές των ντόπιων κτηνοτρόφων, συχνά είναι λανθασμένες.\nΒλέπω ένα στάβλο αρκετά περιποιημένο. Τι ακριβώς κάνετε σε αυτή την κτηνοτροφική μονάδα και πώς διαφέρετε από άλλους;\nΑυτό που κάνουμε εμείς, δεν το κάνει κανένας στην περιοχή. Ασχολούμαστε με τη γενετική βελτίωση των προβάτων της φυλής Χίου. Αυτό σημαίνει: ελεγχόμενες συνθήκες διαβίωσης, ελεγχόμενη σίτιση, ελεγχόμενη παραγωγή, ελεγχόμενο άρμεγμα. Συνεργαζόμαστε με το πανεπιστήμιο της Θεσσαλονίκης, μια φορά το μήνα έρχεται ειδικός που παρακολουθεί το κοπάδι, γίνονται όλα τα εμβόλια σύμφωνα με τις προδιαγραφές που απαιτούνται και η τροφή που δίνουμε στα πρόβατα, ελέγχεται και ζυγίζεται στο γραμμάριο. Τα πρόβατά μας είναι χειμώνα, καλοκαίρι μέσα στο στάβλο, ενώ δεν βγαίνουν για ελεύθερη βοσκή στο βουνό, με όλα τα θετικά και αρνητικά που αυτό έχει.\nΤι άλλο «επιβάλλει» η γενετική βελτίωση των προβάτων, που την κάνει ξεχωριστή ως διαδικασία;\nΗ γενετική βελτίωση, που είναι το Α και το Ω στην κτηνοτροφία, επιβάλλει να αποφεύγουμε τις αιμομιξίες, κάτι που συνηθίζουν πολλές φορές οι ντόπιοι και οι υπόλοιποι τσοπαναραίοι, που όταν φτάνει η εποχή της αναπαραγωγής, αφήνουν τα κριάρια ανεξέλεγκτα, με τις προβατίνες.\nΕμείς αντιθέτως, κρατάμε μητρώο για την κάθε προβατίνα, ξέρουμε ποια μέρα πήγε η προβατίνα και με ποιο κριάρι συγκεκριμένα και τέλος το καταγράφουμε. Θα σας δώσω ένα παράδειγμα:\nΗ 892 προβατίνα, έχει πατέρα το νο 8 κριάρι, γεννήθηκε στις 14/4/2013, γκαστρώθηκε στις 1/10/2014, με το κριάρι νο7 και γέννησε στις 25/2/2015, ένα θηλυκό (το νο71) και ένα αρσενικό (το νο 69). Έτσι, κρατάμε και τη στατιστική μας, με τα πρόβατα. Βλέπουμε για παράδειγμα, το κάθε κριάρι, πόσα αρσενικά και πόσα θηλυκά έβγαλε και με πόσες προβατίνες ζευγάρωσε. Το ίδιο ισχύει και για τις προβατίνες. Όποια προβατίνα βγάζει πολύ γάλα, κρατάμε τα παιδιά της για τον ίδιο σκοπό. Τα παιδιά από τις προβατίνες που δεν βγάζουν πολύ γάλα, δεν τα κρατάμε, αλλά τα σφάζουμε. Αυτό είναι γενετική βελτίωση.\nΠαράγετε μόνο γάλα ή και άλλα γαλακτοκομικά προϊόντα, όπως τυρί και γιαούρτι;\nΠρος το παρόν βγάζουμε μόνο γάλα. Ο στόχος όμως είναι, κάποια στιγμή να καθετοποιήσουμε την παραγωγή μας και να βγάζουμε το δικό μας τυρί. Ήδη έχουμε ξεκινήσει δοκιμαστικά.\nΠόσο γάλα παράγει η κάθε προβατίνα, ανά έτος; Υπάρχουν καλά περιθώρια κέρδους;\nΟι ντόπιοι βγάζουν συνήθως 150 κιλά γάλα από τη μία προβατίνα και ένα με δύο αρνάκια. Τους στοιχίζει περίπου 70 ευρώ, συν την προσωπική τους εργασία. Ο δικός μας στόχος αντιθέτως, κάτι που έχουμε καταφέρει σε μεγάλο βαθμό, είναι η κάθε προβατίνα, να βγάζει πάνω από 400 κιλά γάλα και το κόστος συντήρησής της να μην ξεπερνά τα 230 ευρώ, με τον τρόπο που διαχειριζόμαστε τις ανάγκες της. Άρα τα περιθώρια κέρδους είναι πολύ μεγαλύτερα.\nΠοιος είναι ο βασικός αγοραστής του γάλακτός σας;\nΤο γάλα το δίνουμε κατά βάση στην Ένωση. Το πρόβλημα είναι ότι εμείς έχουμε όλο το χρόνο γάλα και η Ένωση κλείνει τους θερινούς μήνες, γι’ αυτό απευθυνόμαστε και σ’ άλλες αγορές. Φέτος για παράδειγμα το στείλαμε στην Τρίπολη. Θα το ρυθμίσουμε και αυτό.\nΗ παραγωγή γαλακτοκομικών προϊόντων και μιας και την έχετε στα σχέδιά σας, θα έχει μεγαλύτερα περιθώρια κέρδους;\nΗ παραγωγή γαλακτοκομικών προϊόντων συμφέρει περισσότερο, απ’ ό,τι το γάλα όταν καθετοποιήσουμε την παραγωγή μας. Η ζήτηση για τυροκομικά προϊόντα είναι μεγάλη και στο εξωτερικό και στο εσωτερικό της χώρας. Αυτό ωφείλεται και στο γεγονός ότι πέρσι είχαμε πολλές ζημιές λόγω των καιρικών συνθηκών σε όλη την Ελλάδα. Παλιά να φανταστείτε, καλύπταμε το 80% της εγχώριας ζήτησης σε τυροκομικά προϊόντα από αιγοπρόβειο γάλα, ενώ φέτος, μόλις το 30%.\nΣυνήθως όταν υπάρχει μεγάλη ζήτηση για ένα προϊόν, αυξάνεται και ο ανταγωνισμός. Η δική σας μονάδα θα είναι έτοιμη να ανταγωνιστεί ελληνικές και ξένες μονάδες;\nΕμείς δεν μπορούμε να έχουμε μεγάλη μονάδα, με 3000 πρόβατα για παράδειγμα, όπως συμβαίνει στην Αμερική. Αντιθέτως όμως, μπορούμε να τους ανταγωνιστούμε τους υπόλοιπους παραγωγούς, λόγω της καλύτερης ποιότητας που διαθέτουμε. Και σ’ αυτό που σας λέω, έχω και παράδειγμα. Το Πάσχα, παρόλο που είχαμε την ακριβότερη τιμή στο αρνί, όχι μόνο τα πουλήσαμε όλα, αλλά μας έκαναν και άλλες παραγγελίες. Αυτό είχε να κάνει με την ποιότητα του κρέατος. Ο χασάπης μάλιστα που μας τα έσφαξε, έλεγε εμφατικά: αρνιά πολυτελείας!\nΚαι ένα άλλο παράδειγμα. Φανταστείτε ότι συνεργάτες, γείτονες, φίλοι και άλλοι, που βλέπουν τι γάλα βγάζουμε, όταν είναι η περίοδος να τυροκομήσουν, έρχονται και παίρνουν γάλα από το δικό μας για να φτιάξουν το τυρί τους.\nΈχετε πάρει κάποια επιδότηση για να βοηθηθείτε στο νέο σας ξεκίνημα;\nΔυστυχώς, δεν έχουμε πάρει ούτε μισό ευρώ. Η ειρωνεία είναι, ότι και οι λόγοι που απορρίπτονταν οι αιτήσεις χρηματοδότησης, ήταν αστείοι. Απλή γραφειοκρατία.\n«Χαλάγαμε την πιάτσα του καφενείου»\nΟ Μ. Βραχλιώτης μιλάει για τη ζωή του, ως νέου ανθρώπου, στα Καλάβρυτα\nΠριν αποφασίσεις να έρθεις στα Καλάβρυτα, ήσουν στην Αθήνα. Ποιες ήταν οι ασχολίες σου;\nΣτην Αθήνα ήμουν αθλητής στο στίβο. Υπήρξα πρωταθλητής Ελλάδος στο άθλημα της αντοχής των 10χλμ.. Έχω τρέξει σε βαλκανικούς αγώνες, στην Ελλάδα, την Κύπρο και την Τουρκία.\nΌταν τέλειωσα το σχολείο, δούλεψα στο ξυλουργείο του πατέρα μου. Όταν ήρθε η κρίση όμως, αποφασίσαμε να κάνουμε αυτό το μεγάλο βήμα.\nΜάκη, ποια είναι η ζωή ενός νέου πέραν της εργασίας του, στα Καλάβρυτα;\nΑσχολούμαι με την ποδοσφαιρική ομάδα των Καλαβρύτων. Στην ομάδα των Καλαβρύτων (Αθλητική Ένωση Καλαβρύτων), έχω τη θέση του σέντερ φορ. Η αλήθεια είναι ότι δεν έχεις πολλές επιλογές εδώ. Συχνά αναγκαζόμαστε να πάμε στην Πάτρα ή στο Αίγιο. Θα κάνουμε τη βόλτα μας στη φύση, θα παίξουμε μπάλα, θα πάμε για κυνήγι, όταν αυτό μας επιτρέπεται. Η δουλειά είναι αυτή που τρώει τον περισσότερο χρόνο. Και εγώ θέλω να φροντίζω πρώτα τη δουλειά και μετά όλα τα άλλα.\nΚατάφερες να προσαρμοστείς αμέσως στα νέα δεδομένα της ζωής σου, ή ήταν κάτι δύσκολο;\nΣτην αρχή μου ήταν δύσκολο να εγκλιματιστώ στη διαφορετικότητα των Καλαβρύτων και τη νοοτροπία των ντόπιων. Δεν ήξερα τις συνήθειες των κατοίκων εδώ. Χρόνος για καφενείο δεν υπήρχε, αφού η δουλειά έτρωγε όλο τον χρόνο μας. Χαλάγαμε και την πιάτσα έτσι! Τον πρώτο χρόνο κλάψαμε, πονέσαμε, ματώσαμε, ιδρώσαμε, στενοχωρηθήκαμε, αλλά δεν απογοητευτήκαμε.\n«Χαλάγατε την πιάτσα». Με ποιον τρόπο;\nΧαλάγαμε την πιάτσα, διότι δεν κάναμε αυτό που έκαναν οι περισσότεροι: να πηγαίνουμε συνέχεια στο καφενείο να καθόμαστε. Για ‘μας προτεραιότητα ήταν και είναι η δουλειά. Μετά όλα τα άλλα. Αντιθέτως κάποιοι άλλοι, έχουν τη νοοτροπία να κάθονται και να περιμένουν τα λεφτά να έρθουν από μόνα τους. Αυτή η νοοτροπία του Έλληνα, πρέπει να αλλάξει. Είχαμε συνηθίσει στα εύκολα χρήματα, χωρίς δουλειά, να παίρνουμε επιδοτήσεις και τα λεφτά να τα σπαταλάμε στα μπαράκια, αντί στην ίδια την παραγωγή. Εμείς για παράδειγμα, δεν έχουμε Navara (αυτοκίνητο), αλλά μια απλή ρυμούλκα. Δεν χαλάμε 30 ευρώ στο καφενείο, αλλά τα πρόβατά μας είναι ταϊσμένα και δεν ζητάμε από άλλους «μισό κιλό τροφή» για να τα ταΐσουμε.\nΑυτή η κακή νοοτροπία υπάρχει και εδώ. Ίσως να συμβάλλετε με τον τρόπο σας να αλλάξει αυτή η νοοτροπία.\nΉδη έχουν αρχίσει διάφοροι, να βλέπουν το παράδειγμά μας. Στην αρχή μας χλευάζανε, βάζανε ακόμα και στοίχημα για το πότε θα μας ψοφήσουν τα πρόβατα! Ενώ στην αρχή μας κορόιδευαν για τον ζωοτέχνη που έχουμε ως ειδικό να ελέγχει τα πρόβατά μας, τώρα τον έχουν προσλάβει άλλοι δυο τρεις κτηνοτρόφοι της περιοχής. Με έμμεσο τρόπο επηρεάζουμε. Στην αρχή μας χλεύασαν, μετά μας αντέγραψαν και τώρα γίνονται και αυτοί καλύτεροι.\n(παρέμβαση του πατέρα του Μάκη) Ένα αξιοσημείωτο είναι, ότι παιδιά κτηνοτρόφων, βλέποντας το παράδειγμα του Μάκη, έχουν αρχίσει να βλέπουν πιο σοβαρά τη δουλειά τους και αρχίζουν να ασχολούνται με τη δουλειά του πατέρα τους, που σχεδόν την είχαν απορρίψει. Παίζει ρόλο και η οικονομική κρίση γιατί δεν υπάρχουν λεφτά. Όταν βλέπουν την πρόοδο ενός παιδιού από την Αθήνα, που ήταν άσχετο με την κτηνοτροφία, παίρνουν δύναμη και ασχολούνται…\nΕίχατε συμπαραστάτη το Δήμο στην προσπάθειά σας;\n(Πατέρας Μάκη) Όχι. Δεν μας βοήθησε κανείς από αυτές τις υπηρεσίες, που έπρεπε να είχαν τουλάχιστον ένα γραφείο για να εξυπηρετούν τον κόσμο της παραγωγής.\nΗ γραφειοκρατία είναι εμπόδιο. Αν ο Μάκης ξεκίναγε μόνος του, να μαζέψει τα χαρτιά που του ζητούσαν, στη δεύτερη κιόλας μέρα, θα τα είχε παρατήσει. Εμείς που είμαστε πιο μεγάλοι και έχουμε γνωστούς και φίλους, κάπως τα καταφέρνουμε. Με τον τρόπο μας, δίνουμε και κανά «πενηνταρικάκι» για να κάνουμε τη δουλειά μας.\nΌσον αφορά τον Δήμο Καλαβρύτων, τι πρόβλημα σας παρουσιάστηκε;\nΜας δημιούργησαν πρόβλημα στο ρεύμα και το νερό.\nΚάναμε να πάρουμε ρεύμα μετά από ενάμισι χρόνο, αφού καταθέσαμε την αίτηση. Και άλλον ενάμιση χρόνο για το νερό. Φέρναμε νερό με το βυτίο. Αρμέγαμε στο χέρι εις βάρος των προβάτων και του σχεδίου μας.\nΊσως και να πληρώσαμε το ότι δεν ήμασταν Καλαβρυτινοί.\nΠαρόλα αυτά, εμείς δώσαμε δουλειά στα Καλάβρυτα. Τα συνεργεία που πήραμε ήταν ντόπια, ενώ θα μπορούσαμε να τα φέρουμε από την Αθήνα και πολύ φθηνότερα. Παράπονο έχουμε μόνο από τις υπηρεσίες που δεν μας αντιμετώπισαν καλοπροαίρετα.\nΠ.χ. ενάμισι χρόνο κάναμε να πάρουμε εμείς νερό, ενώ κάποιοι ρομά, που ήρθαν κοντά μας και μετά από εμάς, σε μια εβδομάδα είχαν νερό. Τους έφερνα ό,τι χαρτιά μου ζητούσαν και συνέχεια με καθυστερούσαν με δικαιολογίες, όπως, σε ένα μήνα θα γίνει το συμβούλιο, την άλλη βδομάδα θα αποφασιστεί κτλ. Ενάμιση χρόνο μας έτρεχαν. Μετά από πολύ πίεση και μέσω γνωστού, τα καταφέραμε!\nΓια να βάλουμε το σωλήνα για το νερό, έπρεπε να σκάψουμε 30 πόντους στη γη. Μας ζήτησαν χαρτί από την αρχαιολογική υπηρεσία. Το φέραμε. Πόσοι έχουν τέτοιο χαρτί;\nΔεν γονατίσαμε όμως.\nΣκοπός μου είναι σε μια τριετία να έχουμε 600 πρόβατα και ένα μικρό τυροκομείο.\nΣυνέντευξη στον Ηλία Κυριακόπουλο (από Εφ. Τα Γεγονότα)


COVID-19: Ραγδαία άνοδος στην Τουρκία, 947 κρούσματα και 21 νεκροί\n21/03/2020 - 22:25μμ\nΗ ανακοίνωση του Υπουργού Υγείας Φαχρετίν Κότσα: “Ο αριθμός των ασθενών έφτασε τις 947 τις τελευταίες 24 ώρες. Χάσαμε 12 ακόμα ηλικιωμένους ασθενείς μας. Έχουμε συνολικά 21 θύματα μέχρι στιγμής”.\nΣε σχέση με χθες, έχουμε 277 νέα κρούσματα, σύμφωνα με τις επίσημες ανακοινώσεις. “Οι ηλικιωμένοι πρέπει να συμμορφώνονται με την απαγόρευση της κυκλοφορίας. Ο κίνδυνος θανάτου μεγαλώνει με την αύξηση της ηλικίας”, τόνισε ο Τούρκος Υπουργός.\n– Τουρκία: Απαγόρευση κυκλοφορίας στους άνω των 65 και στους χρόνιους ασθενείς


Θρήνος για τον Πύρρο Δήμα, πέθανε η σύζυγός του Αναστασία - ΤΑ ΝΕΑ\ntanea.gr > Ελλάδα > Θρήνος για τον Πύρρο Δήμα, πέθανε η σύζυγός του Αναστασία\nΕπασχε από καρκίνο\nΘρήνος για τον Πύρρο Δήμα, πέθανε η σύζυγός του Αναστασία\nTANEA Team 14 Ιουνίου 2018 | 10:30\nΗ σύζυγος του προέδρου της ομοσπονδίας άρσης βαρών και ολυμπιονίκη έφυγε από τη ζωή μετά από μάχη που έδινε με τον καρκίνο.\nΟ Πύρρος Δήμας είχε μιλήσει για τη μάχη που έδινε η σύζυγός του, Αναστασία, με τον καρκίνο, αφού στις 3 Ιανουαρίου του 2016 διαγνώστηκε ο όγκος στο κεφάλι και λίγες ημέρες μετά χειρουργήθηκε.\nΟ χρυσός μας Ολυμπιονίκης είχε εγκαταλείψει την πολιτική εκείνη την περίοδο, δηλώνοντας σε συνέντευξη του ότι «δεν έφυγα από την πολιτική γιατί δεν μου άρεσε ή μετάνιωσα αλλά για προσωπικούς λόγους. Δεν θα μπορούσα να αφήσω την Αναστασία, τα παιδιά. Περάσαμε πολύ δύσκολα».\n«Το Διοικητικό Συμβούλιο της Ελληνικής Ομοσπονδίας Άρσης Βαρών και η οικογένεια του αθλήματος των δυνατών εκφράζει τη θλίψη της και τα συλλυπητήρια για την απώλεια της συζύγου του Προέδρου της ΕΟΑΒ Πύρρου Δήμα».\nΜε ανακοίνωσή του ο Τομέας Αθλητισμού του Κινήματος Αλλαγής αναφέρει «με βαθύτατη οδύνη πληροφορηθήκαμε την απώλεια της Αναστασίας Δήμα, συζύγου του Πύρρου Δήμα.\nΗ απώλεια μίας νέας γυναίκας, συζύγου και μητέρας μας γεμίζει μεγάλη θλίψη, την οποία είναι δύσκολο να εκφράσουμε με λόγια. Εκφράζουμε τα θερμά μας συλλυπητήρια στην οικογένεια και στους οικείους της».


EOS C70 - Πρωτοποριακή αυτόματη εστίαση - Canon Ελλάδα\nΠρωτοποριακή τεχνολογία αυτόματης εστίασης\nΗ EOS C70 παρουσιάζει τη νέα εξέλιξη της φημισμένης μας τεχνολογίας Dual Pixel CMOS AF (DPAF), η οποία προσφέρει ακόμα καλύτερη απόδοση.\nΑΙΣΘΗΤΗΡΑΣ SUPER 35MM\nΠΡΩΤΟΠΟΡΙΑΚΗ ΑΥΤΟΜΑΤΗ ΕΣΤΙΑΣΗ\nΕΠΑΓΓΕΛΜΑΤΙΚΟ ΠΕΡΙΒΑΛΛΟΝ ΧΕΙΡΙΣΜΟΥ\nΜε τη βάση στερέωσης RF στην καρδιά της EOS C70, η οποία παρέχει την τέλεια ισορροπία οπτικής, μηχανολογικής και ηλεκτρονικής σχεδίασης, οι δημιουργοί ταινιών μπορούν πλέον να επωφελούνται από τις απαράμιλλες σχεδιάσεις των οπτικών συστημάτων, την ταχύτερη αυτόματη εστίαση και τη δυνατότητα επικοινωνίας μεταξύ της κάμερας και του φακού που παρέχει η τεχνολογία RF. Με αυτό το επαναστατικό σύστημα επικοινωνίας δεδομένων RF, η υπάρχουσα τεχνολογία DPAF ωθείται στο επόμενο επίπεδο.\nΓια ακριβέστερη προσαρμογή της απόδοσης της αυτόματης εστίασης, η EOS C70 παρέχει τη δυνατότητα ρύθμισης της ταχύτητας παρακολούθησης και της απόκρισης της AF.\nΤο περιβάλλον απευθείας χειρισμού μέσω της αφής έχει νέα σχεδίαση και προσφέρει γρήγορο έλεγχο των ρυθμίσεων που εμφανίζονται στην οθόνη, προσαρμογή των διάφορων παραμέτρων και έλεγχο της έναρξης/διακοπής της εγγραφής. Και όλα αυτά με το άγγιγμα ενός δακτύλου.\nΟδηγός εστίασης Dual Pixel\nΗ τεχνολογία διαφοράς φάσης Dual Pixel CMOS AF παρέχει ένα πρωτοποριακό οδηγό με γραφικά, ο οποίος αντιπροσωπεύει την απόκλιση εστίασης εμπρός/πίσω. Το ορθογώνιο παραλληλόγραμμο γίνεται πράσινο όταν η κάμερα εστιάζει στο θέμα, οπότε βελτιώνεται η ευχρηστία και η ακρίβεια κατά τη χειροκίνητη εστίαση. Αυτό είναι ιδιαίτερα χρήσιμο κατά την εστίαση σε κρίσιμες λήψεις με ανάλυση 4K.\nEOS iTR AF X (Έξυπνη παρακολούθηση και αναγνώριση)\nΗ EOS C70 χρησιμοποιεί ένα έξυπνο σύστημα παρακολούθησης και αναγνώρισης, το οποίο βασίζεται σε έναν αλγόριθμο βαθιάς μάθησης για εξαιρετικά ακριβή παρακολούθηση προσώπων, ακόμα κι όταν το θέμα στρέφεται σε αντίθετη κατεύθυνση από την κάμερα.\nAF με προτεραιότητα προσώπου/AF περιορισμένη σε πρόσωπα\nΧάρη στη συνεργασία με την τεχνολογία Αναγνώρισης προσώπου της Canon, η αυτόματη εστίαση Dual Pixel CMOS είναι εξαιρετική στην αυτόματη αναγνώριση και την παρακολούθηση ενός προσώπου καθώς αυτό κινείται.\nΗ είσοδος των γυναικών στον χώρο της κινηματογράφησης\nΕπιφανείς κινηματογραφίστριες αποκαλύπτουν πώς κατάφεραν να μπουν στον χώρο του κινηματογράφου και προσφέρουν συμβουλές σε όσες φιλοδοξούν να ακολουθήσουν τα βήματά τους.\nΚινηματογράφηση 8K και υπερδειγματοληψία 4K με την Canon EOS R5\nΣτις πρώτες λήψεις βίντεο με την Canon EOS R5, ο Martin Bissig και ο Ivan D’Antonio εξερεύνησαν τους τρόπους με τους οποίους οι δυνατότητες 8K της μηχανής μειώνουν τον χρόνο λήψης και διευρύνουν τις δημιουργικές επιλογές.


ΓΡΑΜΜΑ ΣΤΟ ΚΑΠΕΤΑΝ ΖΑΧΑΡΙΑ (22 Οκτωβρίου 1759 – 20 Ιουλίου 1805) | Θανόραμα\n14 Ιουλίου 2019 Νέα - Ειδήσεις, Τέχνη και πολιτισμός No comments\nΜόνο που καμμιά φορά σας συλλογιέμαι όλους εσάς και θάθελα ν’ αρπάξετε μαύρο γιαταγάνι και νάρθετε στη ζωή μας πίσω.. το στραβό να κάνετ’ ίσιο βάζοντας στην θέση τους ανιστόρητους, τους ριψάσπιδες, τους συνθηκολόγους, τους αχαμνούς, τους αρνητές συνείδησης και τους κρατούντες ασυνείδητους σ’ αυτό τον τόπο.\nΌποιος αποφασίζει να αναστήσει αυτόν τον τόπο, έχει να κάνει με δύο εχθρούς. Μ’ αυτόν που είναι έξω από τα σύνορά του και με αυτόν που συμπράττει με τον πρώτο και είναι μέσα στη χώρα.\nΓΡΑΜΜΑ ΣΤΟ ΚΑΠΕΤΑΝ ΖΑΧΑΡΙΑ…Γεννηθείς στις 22 Οκτώβρη του 1759\nΚάθε φορά που μπαίνω στον πύργο που ξεψύχησες «παίρνω αμπάριζα» της φυλής, βαφτίζομαι στο αίμα σου, «μεγαλώνω» περισσότερο και κάθε φορά που φεύγω, σκέφτομαι την προδοσία, το μίσος, την διχόνοια και την κατάντια αυτής της χώρας.\nΞέρουμε πια περισσότερα απ’ όσα ήξεραν οι σύγχρονοι σου για σένα και θα σου τα γράψω για να δεις ότι όταν σε θυμούνται, δεν πεθαίνεις. Θα σου τα γράψω για να ξαναβαφτιστούν ελληνικά αυτοί που γνωρίζουν για σένα για να μάθουν κάτι τα σύγχρονα θύματα, τα καθισμένα στα χαζοκούτια της τεχνολογίας.\nΓεννιέσαι στην Μπαρμπίτσα στις 22 Οκτώβρη του 1759 από την οικογένεια Παντελάκου. Τον πατέρα σου τον λέγανε Θοδωρή. Το 1775, οι Τούρκοι έσφαξαν τον αδελφό σου Παντελή και αυτό σ’έκανε να βγεις στο βουνό σαν κλέφτης για να εκδικηθείς τον άδικο θάνατο του.\nΤο 1780 παντρεύτηκες την αδελφή του Αντώνη Νικολόπουλου, με την οικογένεια του οποίου αργότερα έγινες άσπονδος εχθρός. Είχες δύο κόρες, την Αγγελίνα που παντρεύτηκε ο Νικηταράς και την Κωνσταντίνα, καθώς και δύο γιους, τον Ανδρέα και τον Σωτήρη. Άφησες πολύκλαδο οικογένεια που διατηρείται μέχρι σήμερα και η φήμη σου έχει φτάσει μακρύτερα από τότε, μέχρι το Μόντρεαλ και το Τορόντο του Καναδά, όπου υπάρχει και σύλλογος με τ’ όνομα σου.\nΜάθαμε λοιπόν, κι’ είναι αλήθεια, τους σύγχρονους σου και συνεργάτες σου στον εθνικό αγώνα: Ανδρέα Ανδρουτσάτο και Λάμπρο Κατσώνη, που για μία γενιά όλοι σας είσαστε φρουροί της Ελλάδας από τον Όλυμπο μέχρι το Ταίναρο και από τον Τένεδο μέχρι την Κύπρο.\nΧωρίζεσαι από το σώμα του Μάντζαρη μαζί με 60 παλληκάρια και κάνεις δικό σου σώμα με δική σου σημαία με χρώματα, κόκκινο, λευκό και μαύρο, με δική σου σφραγίδα και δακτυλίδι με τα οποία υπέγραφες σαν αρχιστράτηγος της Πελοποννήσου, ύστερα από φιρμάνι της Πύλης που σε ανεγνώρισε επίσημα, μη μπορώντας να κάνει αλλιώς. Ήσουν σταθερός στους φίλους σου και επιεικής προς τους προσερχόμενους εχθρούς σου. Δεν επολεμούσες μόνον τους εχθρούς της πατρίδας, αλλά και δίκαζες τους προσφεύγοντες και τους έχοντες σχέσεις μ’ αυτούς, κρατώντας την εξάβιβλο του Αρμενόπουλου.\nΌποιος αποφασίζει να αναστήσει αυτόν τον τόπο, έχει να κάνει με δύο εχθρούς. Μ’ αυτόν που είναι έξω από τα σύνορά του και με αυτόν που συμπράττει με τον πρώτο και είναι μέσα στη χώρα. Έτσι, το πρόβλημα σου ήταν διπλό. Το πρώτο ήταν να πολεμάς τον εχθρό που κατείχε την πατρίδα σου, το άλλο ήταν να αποφεύγεις του κοτσαμπάσηδες που με τρόπο προδοτικό προσπαθούσαν να σε αφανίσουν για να μην χαλάσουν τις καλές τους σχέσεις με τον κατακτητή. Τα κατάφερες και τα δύο!!\nΗ φήμη σου και η μεγαλοδωρία σου, μάζεψαν τριγύρω σου όλους τους άλλους καπεταναίους, που σου αναγνώρισαν θέση ηγεμονική. Πόσα έχασε από σένα ο αγώνας του 21′ !!! Μετέφερες την ιδέα τότε της εθνεγερσίας προς όλους τους οπλαρχηγούς με την εντολή να εξολοθρεύουν τους Τούρκους, όπου τους βρίσκουν, μέχρι το σύνθημα της γενικής εξέγερσης.\n«Η Πόρτα όμως είναι όλο θυμό μαζί σου και θέλει να σε χαλάσει». 24 καπετανάτα διευθύνεις επιτυχώς και διεξάγεις αγώνες ηρωικούς και θαυμαστούς. Κατατροπώνεις τους Τούρκους και μακελεύεις τους αντιστεκόμενους, έχοντας πάντα κατά νου το γδικιωμό για τον άδικο θάνατο του αδελφού σου. Στην εμφάνιση σου, παίρνει ο διάβολος την Τουρκία και τους Τουρκογέροντες καθώς λες, ακόμη κι’ ένα τουρκόφιλο Πρωτόπαππα.\n«Πλιάτσικα πολλά έκανε του Ζαχαριά τ’ ασκέρι\nΟ κιαμήλ Μπέης της Κορίνθου σε θαύμαζε κρυφά και σ’ αυτό οφείλεται το ότι γλύτωσες τον Καπετάνιο Μητρομάρα από την οργή του και πήρες κι’ από πάνω λουφέδες για να κρατάς ήσυχο το βιλαέτι του.\nΉταν τέτοιος ο κρυφός θαυμασμός που πολλοί Τούρκοι Αγάδες έκρυβαν για σένα, ώστε σε βοήθησαν πολλές φορές κρυφά και χωρίς να το ξέρεις ακόμη για να αποφύγεις τις κακοτοπιές και ν’ αντιμετωπίζεις νικηφόρα τους επιτιθέμενους.\nΣτην Μπαρμπίτσα που γύρισες αργότερα, δεν ενέδωσες στις προτάσεις των Τούρκων για κατευνασμό, αλλά τους πετσόκοψες, έκαψες τους πύργους τους και αυτοί σου στήσαν ενέδρα στο βαθύ φαράγγι στο χωριό Βησαρά. Με την οξυδέρκεια σου κατάλαβες αμέσως την «χωσιά» που σου κάνανε οι Μουρτάτες και βάζοντας τους στην μέση του Ξεκλήρισες.\n«Είδ’ ο Θεός και έκρινε τον σκοτωμό των Τούρκων και το κακό όπου έπαθον.\nΚλαιν’ οι μανάδες για παιδία, γυναίκες για τους άντρες,\nΚλαίνε και οι χανούμισες…»\nΣαν άλλος ΖΟΡΟ εμφανίζεται σ’ ένα Καφενέ του Μυστρά πούναι μαζεμένοι όλοι οι Τούρκοι αξιωματούχοι και τους τρομοκρατείς. Έχεις πια καταντήσει το φάντασμα τους και έχουν χάσει τον ύπνο τους.\nΠαρά την οργή του χιλίαρχου Μπίμπαση του Μυστρά για να σε χαλάσουν, ενωμένοι όλοι οι πρόκριτοι μαζί, τελικά επικρατεί η γνώμη να φιλήσουν το χέρι που δεν μπορούν να δαγκώσουν και να σου στείλουν αρκετούς λουφέδες για να κρατάς τον τόπο ήσυχο. Εσύ δεν συμβιβάζεσαι μ’ αυτά και ζητάς διπλάσια, καίγοντας και 7 χωριά τους. Τελικά στα δώσανε και με τα λεφτά αυτά αγόρασες τεράστια έκταση στα σύνορα της Μάνης με τα Βουδούσια στο Σκουφομύτη και έκτισες δύο μεγάλους πύργους και ένα παρεκκλήσι για σένα και το ασκέρι σου, γιατί δεν ξεχώριζες ποτέ την θρησκεία από την πατρίδα και εταύτιζες την ύπαρξη και την τύχη τους.\nΤου επιτίθεσαι σ’ ένα πύργο μαζί με τον Μουσάγα από την Μάνη, αλλά τελικά αναλαμβάνεις μόνος σου την επιχείρηση εναντίον του Μεράκου, τον οποίο εξολοθρεύεις. Τριάντα τέσσερα κεφάλια Τούρκων στέλνεις στον Βεζύρη της Τριπολιτσάς, μαζί και του Μεράκου. Επίσης, συνέλαβες και 12 Χριστιανούς. Ο Βεζύρης όμως χολώθηκε, γιατί δεν είδε και τα κεφάλια των Χριστιανών. Τότε, του απαντάς: » Οι Τούρκοι είναι δικοί σου, οι Χριστιανοί δικοί μου και θα τους δικάσω εγώ».\nΌταν σε καλούν οι Νικολαίοι στην ενέδρα που σου είχαν στήσει με τους Τούρκους, επιτίθεσαι ακάθεκτα βροντοφωνάζοντας για την προδοσία την Νικολαίων, οι οποίοι ετράπησαν σε φυγή, αφήνοντας πίσω τους τα πάντα, ενώ καταστρέφεις ολόκληρο το Τουρκικό σώμα. Μόνο 12 πληγωμένοι γλύτωσαν κι’ έκανες όλα τα χαρέμια να κλαίνε, όπως λεει και το τραγούδι.\nΟ Βεζύρης συσκέπτεται και αποφασίζει να σου επιτεθεί με γιουρούσι. Πάλι σε σώζει ο πατέρας ενός Χασάν, που σου στέλνει την πληροφορία για το γιουρούσι της Παρασκευής. Έσκαψες μεγάλο χαντάκι όλη νύκτα και με την επίθεση πέσαν όλοι μέσα, καβαλάρηδες και πεζοί που τους βάρεσαν 1600 ντουφέκια. Ο Βεζύρης τα χάνει, καταλαβαίνει την μεγάλη σου δύναμη και γράφει σε όλους τους Τούρκους ότι είσαι παντοδύναμος και υποστηρίζεσαι από την Φραγκιά. Καταδιώκεις τους Τούρκους στο φευγιό τους και τους αποδεκατίζεις. Ακούγονται οι φωνές τους: «Μανιάτες μας εσκότωσαν, αυτοίνοι είναι Ρωμαίοι».\nΟ Ανδρέας Ανδρούτσος, πατέρας του Οδυσσέα, μαθαίνει τα κατορθώματα σου και ενθουσιάζεται τόσο, που έρχεται να σε συναντήσει. Το καράβι του όμως κινδυνεύει με το ασκέρι του και αράζει στην Αίγινα. Εκεί, παρ’ ολίγο να τους σκοτώσουν όλους και φεύγει αμέσως για τον Κότρωνα. Τους υποδέχονται οι Μανιάτες και τους φέρνουν σε σένα, τετρακόσιους άνδρες στο Σκουφομύτη.\nΜετά απ’ αυτό, ο Καπετάν Πασάς, γράφει στον Μπέη της Μάνης Τζανέτο Γρηγοράκη, απαιτώντας την καταδίωξη όλων των κλεφτών και απειλώντας την Μάνη με ανοικτό Γαλλοτουρκικό πόλεμο. Ο Γρηγοράκης μεσολαβεί σε σένα , στον Κατσώνη και στον Ανδρούτσο να απομακρυνθείτε για το καλό του τόπού. Ο Κατσώνης φεύγει δια μέσου του Τουρκικού στόλου, ενώ εσύ επιχειρείς την φυγάδευση του Ανδρούτσου στην Ρούμελη, με Ξενοφώντειο κάθοδο, δια μέσου χιλιάδων εχθρών.\nΝυχθημερόν πολεμούσατε και όταν κάτσατε να ξαποστάσετε στην Τριπολιτσά σας επετέθη τεράστιο Τούρκικο ασκέρι. Με 20 δικούς σου και 20 του Ανδρούτσου, επετέθεις ακάθεκτα και έτρεψες τους πάντες σε φυγή, πετώντας τα όπλα τους. Όταν η φοβερή μάχη τελείωσε, ο Ανδρούτσος σε φίλησε και είπε: «Τέτοιος άνθρωπος ούτε ήλθε, ούτε θα έλθει ποτέ άλλοτε «και σε αναγνώρισε για ανώτερο του.\nΣυνεχίζεις επιστρέφοντας με λύσσα τον αγώνα σου εναντίον των κάθε λογής εχθρών και γιγαντώνει μέσα σου η ιδέα της Εθνεγερσίας. Έρχεσαι σε συνεννόηση με τους άρχοντες της Ζακύνθου και ευρύνεις τις προσπάθειες σου μέχρι των προκρίτων της Ρούμελης, όλου του Μωριά και μέχρι αυτού του Ναπολέοντα, ο οποίος τότε μεσουρανεί στην Ευρώπη. Παίρνεις την υπόσχεση από υπουργό του, ότι μόλις ο Ναπολέων τελειώσει με τον πόλεμο της Βιέννης θα μεταφέρει στρατεύματα του στην Πελοπόννησο για την απελευθέρωσή της. Το αίμα νερό δεν γίνεται….»Ο έχων τον Ταύγετο πατέρα» και μάνα από την Κορσική, μανιάτικης καταγωγής, ευαισθητοποιείται αμέσως από τους αγώνες σου\nΚαι σου στέλνει σαν ‘έμπρακτη προσφορά , ένα πλοίο με πολεμοφόδια.\nΗ λαϊκή Μούσα εξιστορεί με πολλούς στίχους τα κατορθώματα σου, που τα τραγουδάει πλέον όλος ο Μωριάς . Συλλαμβάνεις και εφαρμόζεις την ιδέα να κρατήσει όσο μπορεί η Ρούμελη τους Τούρκους και να εξολοθρεύεις εσύ τους υπολοίπους που είναι μέσα στην χώρα, από την Ρούμελη ως το Ταίναρο, μέχρι που ν’ έρθει η βοήθεια που ελπίζεις από την Φραγκιά.\nΈρχεται όμως και η εποχή που αλλάζανε τους Μπέηδες στην Μάνη. Εκμεταλλευόμενοι οι Τούρκοι την φυλαρχία των ντόπιων μπέηδων και ‘ύστερα από όσα είχαν εναντίον σου, βγάζουν φιρμάνι ότι όποιος σε συλλάβει ή σε σκοτώσει, αυτός θα είναι του λοιπού και ο μπέης της Μάνης.\nΎστερα από σένα Καπετάνιο, ακολούθησαν κι άλλοι από τα μέρη μας που συνέχισαν το έργο σου, το 1821 που ήταν το μεγάλο σου όραμα, το 1897, το 1912, 13 το 1940 και μετά. Άλλοι που πιστέψανε σ’ αυτό τον τόπο και στα πεπρωμένα του, έτσι ή αλλοιώς.\nΜόνο που καμμιά φορά σας συλλογιέμαι όλους εσάς και θάθελα ν’ αρπάξετε μαύρο γιαταγάνι και νάρθετε στη ζωή μας πίσω.. το στραβό να κάνετ’ ίσκιο βάζοντας στην θέση τους ανιστόρητους, τους ριψάσπιδες, τους συνθηκολόγους, τους αχαμνούς, τους αρνητές συνείδησης και τους κρατούντες ασυνείδητους σ’ αυτό τον τόπο.\nΟ Σταυριανός Κατσιρέας,είναι ο σημερινός ιδιοκτήτης του «Πύργου Θυσίας» του Καπετάν Ζαχαριά (του ονομαζόμενου Πύργου του Κουκέα, στα Τσέρια).


Συνεχίζει την προσφορά η «Κίτρινη Γραμμή Βοήθειας» - ΑΕΛ | ΑΘΛΗΤΙΚΗ ΕΝΩΣΗ ΛΕΜΕΣΟΥ\nΣυνεχίζει την προσφορά η «Κίτρινη Γραμμή Βοήθειας»\nΗ ΑΕΛ μέσω της “Κίτρινης Γραμμής βοήθειας και αλληλεγγύης” συνεχίζει να προσφέρει σε συνανθρώπους μας που δεν έχουν τα απαραίτητα. Η μεγάλη κίτρινη οικογένεια βρίσκεται δίπλα σε αυτούς που το έχουν ανάγκη και καλεί όσους μπορούν να πράξουν το ίδιο μέσω της ανακοίνωσης της.\nΞεκίνησε η παραλαβή προϊόντων και παράλληλα η προετοιμασία για την τρίτη μεγάλη παράδοση τροφίμων μέσω της “Κίτρινης Γραμμής βοήθειας και αλληλεγγύης” προς τους συνανθρώπους μας που χρήζουν άμεσης βοήθειας. Ευχαριστούμε θερμά την εταιρεία Fresh Land Ltd. για την στήριξη της. Οι ανάγκες σε τρόφιμα είναι τεράστιες.\nΚαλούμε όσους μπορούν να βοηθήσουν να ενωθούν μαζί μας για να δώσουμε όλοι μαζί μια μεγάλη αγκαλιά αλληλεγγύης σε όσους έχουν ανάγκη και πιστέψτε μας αυτοί είναι πάρα πολλοί. Όσοι επιθυμούν να προσφέρουν σε οικονομική βοήθεια ή με προϊόντα παρακαλούμε όπως επικοινωνήσουν στο τηλέφωνο 99300934 ή στο ael@cytanet.com.cy.


Όλα τα λάδια δεν είναι ίδια: Μόνο το λάδι κινητήρα Volkswagen εξασφαλίζει εξαιρετικές επιδόσεις\nΤο σωστό λάδι είναι ένα «υγρό» εξάρτημα του αυτοκινήτου σας, το οποίο προστατεύει τον κινητήρα σας και καθιστά δυνατές εξαιρετικές επιδόσεις. Ανακαλύψτε εδώ πώς μπορείτε να βρείτε το κατάλληλο λάδι κινητήρα και τι σημαίνουν οι προδιαγραφές όπως 5W-30, 5W-40 ή 0W-20.\nΘέτοντας νέα πρότυπα στη λίπανση του κινητήρα\nΠιο αποδοτικά και πιο αξιόπιστα. Με αυτούς τους στόχους, η Volkswagen έχει αναπτύξει λάδια κινητήρα υψηλής απόδοσης, σε συνεργασία με την Castrol από το 1999, με αποτέλεσμα καινοτομίες που βελτιστοποιούνται ως προς τα όρια των επιδόσεων, ξεπερνώντας κατά πολύ τα υπάρχοντα πρότυπα και τις υπάρχουσες προδιαγραφές.\nΠαρατείνει τα διαστήματα αλλαγής: Ειδικά σχεδιασμένο για τον κινητήρα σας\nΤαιριάζει τέλεια στο Volkswagen σας:\nΓια εγκεκριμένους κινητήρες με πρότυπο VW 508.00.\nΜεγαλύτερη οικονομία λόγω χαμηλότερης τριβής – παρατείνει επιπρόσθετα τη διάρκεια ζωής του κινητήρα.\nΠαρατείνει τα διαστήματα αλλαγής λαδιού:\nΛόγω σταθερότητας μεγάλης διάρκειας και μειωμένης περιεκτικότητας τέφρας και δείκτη ιξώδους 0W-20.\nΔεν χρειάζεται άλλα πρόσθετα:\nΤα πρόσθετα διατηρούν τον κινητήρα καθαρό και αποτρέπουν τον σχηματισμό λάσπης λαδιού.\nΠαράδειγμα σύνθεσης ενός λαδιού LongLife\n1 % πρόσθετο προστασίας κατά της φθοράς\n3 % λοιπά πρόσθετα\n3 % πρόσθετα ενεργού καθαρισμού\n5 % ρυπαπορροφητικά πρόσθετα\n10 % βελτιωτικά ροής\n78 % λιπαντικό συνθετικής βάσης\nΓια να αντέχει το Volkswagen σας μέρα με τη μέρα σε ακραίες καταπονήσεις.\nΕπικείμενη αλλαγή λαδιού; Η ένδειξη διαστήματος Service στην οθόνη οργάνων σάς το υπενθυμίζει.\nΣυμβουλευτείτε το βιβλίο χρήσης του οχήματός σας για να μάθετε πότε πρέπει να πραγματοποιείται αλλαγή λαδιού του κινητήρα. Υπάρχουν δύο τύπων διαστημάτων:\nΜεταβλητό Service (Longlife):\nΣύμφωνα με την ένδειξη μεταβλητών διαστημάτων service το αργότερο σε 2 χρόνια ή 30.000 χλμ.\nΚάθε 15.000 χλμ, αλλά τουλάχιστον μία φορά τον χρόνο.\nΣημαντικό: Οι πολλές μικρές αποστάσεις και οι ψυχρές εκκινήσεις μπορούν να μειώσουν τα διαστήματα service.\nΓιατί πρέπει να γίνεται αλλαγή λαδιού;\nΣτην κάθε διαδρομή, το λάδι κινητήρα αντιμετωπίζει τεράστια πίεση, αντίσταση και θερμοκρασίες και εξουδετερώνει τη λεπτή σκόνη, τα οξέα και το νερό. Ωστόσο, ακόμη και το καλύτερο λάδι φθείρεται με την πάροδο του χρόνου, καθώς συσσωρεύονται υπολείμματα.\nΠρέπει να γίνεται και αλλαγή του φίλτρου κατά την αλλαγή λαδιού;\nΤο φίλτρο λαδιού συλλέγει τα υπολείμματα καύσης και τους ρύπους που προσλαμβάνει το λάδι από τον κινητήρα. Με τον καιρό η ικανότητα συλλογής αυτών μειώνεται και για αυτόν τον λόγο το φίλτρο λαδιού πρέπει να αντικαθίσταται μαζί με το λάδι. Στο Εξουσιοδοτημένο Δίκτυο Συνεργατών Service Volkswagen αλλάζονται επίσης οι φλάντζες και η τάπα αποστράγγισης λαδιού.\nΠοιο λάδι κινητήρα είναι το σωστό;\nΤο λάδι κινητήρα που είναι απολύτως συμβατό με το Volkswagen σας.\nΜια ματιά στο βιβλίο χρήσης\nΠού μπορώ να βρω το πρότυπο λαδιού για το αυτοκίνητό μου;\nΣυγκρίνετε την προδιαγραφή στο βιβλίο χρήσης του οχήματος με την περιγραφή στο δοχείο λαδιού κινητήρα (Πρότυπο VW).\nΗ παρουσία ενός λιπαντικού φιλμ πρέπει να υφίσταται ακόμη και σε ακραίες εξωτερικές θερμοκρασίες και ακραίες θερμοκρασίες του κινητήρα. Το βιβλίο service του αυτοκινήτου σάς πληροφορεί ποιο λάδι είναι κατάλληλο για τον κινητήρα του δικού σας οχήματος. Χρησιμοποιείτε μόνο λάδι εγκεκριμένο από τον κατασκευαστή, για να διασφαλίσετε την άριστη λειτουργία του κινητήρα.\nΣε τι χρησιμεύουν οι προδιαγραφές κατασκευαστή;\nΑν χρησιμοποιηθεί ένα μη εγκεκριμένο λάδι, υπάρχει κίνδυνος πρόκλησης ζημιάς στον κινητήρα και ως εκ τούτου παύει να ισχύει η εγγύηση του κατασκευαστή.\nΗ ποιότητα του λαδιών κινητήρα καθορίζεται μέσω συνδυασμών γραμμάτων και αριθμών. Οι διάφορες προδιαγραφές περιγράφουν ποιο λάδι είναι κατάλληλο για τον τύπο του κινητήρα σας. Για να μην ξεγελαστείτε: Τηρείτε τις προδιαγραφές του κατασκευαστή για να διασφαλίσετε τη μεγάλη διάρκεια ζωής του κινητήρα.\nΑκόμη και το καλύτερο λάδι κινητήρα, προστατεύει τον κινητήρα σας μόνο στη σωστή στάθμη πλήρωσης. Πολύ λίγο λάδι: Τα μέταλλα τρίβονται μεταξύ τους, προκαλώντας ζημιά στον κινητήρα. Πάρα πολύ λάδι: Η υπερβάλλουσα ποσότητα μπορεί να εισχωρήσει στον θάλαμο καύσης και να προκαλέσει ζημιά στον καταλύτη. Για αυτόν τον λόγο, ελέγχετε τακτικά τη στάθμη λαδιού.\nΣτάθμη λαδιού κινητήρα πολύ χαμηλή ή βλάβη συστήματος λίπανσης κινητήρα\nΣχετική ένδειξη είναι αναμμένη:\nΠολύ χαμηλή στάθμη λαδιού κινητήρα. Σβήστε τον κινητήρα και ελέγξτε τη στάθμη του λαδιού.\nΣχετική ένδειξη αναβοσβήνει:\nΒλάβη συστήματος λίπανσης κινητήρα. Επισκεφθείτε τον εξουσιοδοτημένο συνεργάτη Service Volkswagen της επιλογής σας, για έλεγχο του συστήματος λίπανσης και ιδιαίτερα του αισθητήρα λαδιού.\nΠίεση λαδιού κινητήρα πολύ χαμηλή\nΣβήσιμο κινητήρα και μέτρηση στάθμης λαδιού.\nΗ λυχνία συνεχίζει να αναβοσβήνει;\nΓια την αποφυγή ζημιών, σβήστε αμέσως εκ νέου τον κινητήρα και απευθυνθείτε σε Εξουσιοδοτημένο Συνεργάτη Service Volkswagen της επιλογής σας.\nΣωστή μέτρηση στάθμης λαδιού\nΕάν κινείτε το όχημά σας με χαμηλή στάθμη λαδιού, θέτετε σε κίνδυνο τον κινητήρα – το ίδιο ισχύει και στην περίπτωση όπου το λάδι είναι παραπάνω από το επιτρεπόμενο όριο. Για να μάθετε πώς μετριέται σωστά η στάθμη λαδιού διαβάστε εδώ.\nΟδηγείτε το Volkswagen σας τουλάχιστον 10 χλμ για να ζεσταθεί.\nΣταθμεύστε το αυτοκίνητό σας σε επίπεδη επιφάνεια και σβήστε τον κινητήρα. Στη συνέχεια περιμένετε δύο λεπτά, για να μπορέσει να συγκεντρωθεί το ζεστό λάδι του κινητήρα στο κάρτερ λαδιού.\nΑνοίξτε το καπό κινητήρα και βγάλτε τη ράβδο ελέγχου στάθμης λαδιού.\nΚαθαρίστε τη ράβδο ελέγχου στάθμης λαδιού με ένα πανί χωρίς χνούδι.\nΣτη συνέχεια βάλτε αργά και προσεχτικά τη ράβδο ελέγχου μέσα στο άνοιγμα μέτρησης για να αποτραπεί το φαινόμενο υπερχείλισης λαδιού.\nΣτη συνέχεια βγάλτε προσεκτικά πάλι τη ράβδο ελέγχου στάθμης λαδιού και διαβάστε τη στάθμη λαδιού: Το φιλμ λαδιού πρέπει να βρίσκεται μεταξύ των σημαδιών min και max. Αν συμβαίνει αυτό, εισάγετε πλήρως τη ράβδο ελέγχου στάθμης λαδιού και συνεχίστε ξέγνοιαστοι την οδήγηση. Διαφορετικά, συμπληρώστε λάδι κινητήρα ή επικοινωνήστε με τον Εξουσιοδοτημένο Συνεργάτη Service Volkswagen της επιλογής σας.\nΤι σημαίνει ιξώδες;\nΓια να ταιριάζει το λάδι κινητήρα στον κινητήρα σας, πρέπει να έχει το σωστό ιξώδες – μια ορισμένη ικανότητα ροής την οποία μπορείτε να διαβάσετε στην ταξινόμησή του βάσει SAE.\nΠώς διαβάζεται το ιξώδες;\nΌλα όσα πρέπει να γνωρίζετε για το ιξώδες ενός λαδιού κινητήρα, μπορείτε να τα διαβάσετε στην ταξινόμηση SAE του Society of Automotive Engineers. Αυτή σάς λέει πόσο ρευστό είναι το λάδι κινητήρα σε κρύο ή ζέστη, τον χειμώνα ή το καλοκαίρι.\nΗ ταξινόμηση που αφορά στο κρύο αποτελείται από έναν αριθμό και ένα W για χειμώνα π.χ. 5W. Ο αριθμός σάς ενημερώνει, έως ποιους βαθμούς υπό του μηδενός το λάδι κινητήρα έχει καλή ρευστότητα. Όσο υψηλότερος είναι ο αριθμός, τόσο πιο παχύρρευστο είναι το λάδι.\nΗ ταξινόμηση που αφορά στη ζέστη αποτελείται μόνο από έναν αριθμό χωρίς γράμμα. Ο αριθμός δείχνει πόσο γρήγορα διανέμεται το λάδι κινητήρα στους 100 °C, άρα πόσο λεπτόρρευστο είναι.\nΤα περισσότερα λάδια κινητήρα είναι σχεδιασμένα σήμερα για όλες τις εποχές, δηλαδή λάδια για όλο το έτος, τα οποία ενδείκνυνται για πολλές περιοχές. Ένα λάδι με την ταξινόμηση 5W-30 είναι κατάλληλο για εξωτερική θερμοκρασία από -35 (5W) έως +30 °C (-30).\nΣε ποιους βαθμούς υπό του μηδενός παραμένει το λάδι κινητήρα ακόμη ρευστό;\nΟ αριθμός πριν από το W υποδηλώνει έως ποιους βαθμούς υπό του μηδενός το λάδι κινητήρα είναι τόσο ρευστό, ώστε η κυκλοφορία του στο χώρο του κινητήρα γίνεται απρόσκοπτα. Όσο χαμηλότερη είναι η τιμή, τόσο καλύτερα κυκλοφορεί σε χαμηλές θερμοκρασίες. Ένα λάδι κινητήρα SAE 0W στο κρύο είναι πιο λεπτόρρευστο, επομένως ρέει καλύτερα και λιπαίνει τον κινητήρα πιο γρήγορα και πιο αποδοτικά από ένα λάδι κινητήρα με προδιαγραφή SAE 25W.\nΗ ταξινόμηση SAE για αμιγώς χειμερινά λάδια αποτελείται μόνο από έναν αριθμό και ένα W.\nΟι ταξινομήσεις SAE και η θερμοκρασία στην οποία το λάδι κινητήρα είναι ακόμη ρευστό είναι:\nΠόσο γρήγορα ρέει ένα λάδι κινητήρα στους 100 °C;


«Όσο καλά και να κάνεις κάτι, πάντα θα υπάρχει κάποιος καλύτερος» Μάγια Λυμπεροπούλου - AllYou.gr\nΜια τεράστια απώλεια γνώρισε στις 22 Ιουλίου ο χώρος της τέχνης και του ελληνικού θεάτρου, όταν έγινε γνωστή η είδηση του θανάτου της Μάγιας Λυμπεροπούλου, που πέθανε από έμφραγμα.\nΓεννήθηκε στην Αθήνα και φοίτησε στη Νομική Σχολή του Πανεπιστημίου Αθηνών ενώ παράλληλα σπούδασε υποκριτική στο Θέατρο Τέχνης του Καρόλου Κουν. Μετά την αποφοίτησή της παρέμεινε στο πλευρό του Κουν ως καλλιτεχνική συνεργάτης του μέχρι το 1970. Το 1971 πήγε στην Γαλλία, όπου σπούδασε κινηματογράφο και εργάστηκε ως ηθοποιός.\nΕπιστρέφοντας στην Ελλάδα συνεργάστηκε με το Εθνικό Θέατρο, το Θέατρο Τέχνης, το Κρατικό Θέατρο Βορείου Ελλάδας κ.ά.\nΔιετέλεσε καλλιτεχνική διευθύντρια του ΔΗ.ΠΕ.ΘΕ Πάτρας και άλλων θιάσων αναλαμβάνοντας μεγάλους και απαιτητικούς θεατρικούς ρόλους, τους οποίους ενσάρκωσε με συγκλονιστικό τρόπο.\nA post shared by avalonofthearts (@avalonofthearts)\nΟι αρετές της θα λείψουν από το ελληνικό θέατρο. Εκφράζω τα θερμά μου συλλυπητήρια στους οικείους και στους φίλους της», το μήνυμα της υπουργού Πολιτισμού, Λίνας Μενδώνη.\n«Μία τεράστια απώλεια σήμερα για το θέατρο, ο θάνατος της Μάγιας Λυμπεροπούλου. Από τις πρώτες, αγαπημένες μαθήτριες του Κουν καθιερώθηκε πολύ σύντομα ως μεγάλη πρωταγωνίστρια του θεάτρου Τέχνης. Έπαιξε σε δεκάδες παραστάσεις σε όλα τα είδη ρεπερτορίου και σφράγισε με τις ερμηνείες της τους κώδικες της θεατρικής υποκριτικής. Η Μάγια Λυμπεροπούλου δεν ήταν μόνο μία μοναδική ηθοποιός. Ήταν και σκηνοθέτης, και μεταφράστρια, ένας βαθιά καλλιεργημένος άνθρωπος, μια διανοούμενη που ζούσε και ανέπνεε μέσα στο θέατρο. Η προσφορά της τεράστια, το κενό που αφήνει δυσαναπλήρωτο και η παρακαταθήκη της στο θέατρο μοναδική. Θα τη θυμόμαστε πάντα με θαυμασμό και σεβασμό. Θερμά συλλυπητήρια στους οικείους της» το μήνυμα του υφυπουργού Πολιτισμού, Νικόλα Γιατρομανωλάκη.\nΠολλά ήταν και τα τρυφερά σχόλια και οι συγκινητικές αντιδράσεις στα social media από συναδέλφους και μαθητές της Μάγιας Λυμπεροπούλου.


Οι χίλιοι θάνατοι της Μαίριλυν Μονρόε\nThread: Οι χίλιοι θάνατοι της Μαίριλυν Μονρόε\nΤρία κείμενα χωρίς σχόλια (ίσως άλλη φορά το σχόλιο).\nΟ δεύτερος θάνατος της Μαίριλυν Μονρόε\nΕ, δεν ήταν δα και η σεξοβόμβα που όλοι πίστευαν...\nΣτο κρεβάτι με τη Μέριλιν —είναι και τίτλος ταινίας— βγήκαν αυτά τα συμπεράσματα. Και γράφτηκαν σε ένα επιστολόχαρτο προς τη σύζυγο του Ελίας Καζάν, όταν εκείνος αποφάσισε να ομολογήσει την εξωσυζυγική αμαρτία του με τη Μονρόε. Επιστολή που τώρα θα δει το φως της δημοσιότητας, μαζί με άλλες 299 του χολιγουντιανού σκηνοθέτη (ο οποίος είχε κατηγορηθεί ότι κατέδωσε τον Ζυλ Ντασσέν και άλλους στην Επιτροπή Αντιαμερικανικών Ενεργειών, την περίοδο του μακαρθισμού, ως «ερυθρούς»), σε έκδοση «Απάνθισμα Επιστολών» από τον οίκο Νοπφ τον Απρίλιο.\nΟ σκηνοθέτης των ταινιών Λεωφορείον ο πόθος, Το λιμάνι της αγωνίας και Ανατολικά της Εδέμ Ηλίας Καζαντζόγλου, συνιδρυτής του περίφημου Άκτορς Στούντιο που έβγαλε τα μεγαλύτερα αστέρια, σε επιστολή του με χρονολογία 1955 τονίζει στην πρώτη του σύζυγο Μόλι —πουήξερε πολύ καλά πόσο γυναικάς ήταν— ότι η νύχτα που πέρασε με τη Μέριλιν Μονρόε «δεν ήταν απειλή για τη σχέση μας διότι ξέρεις πόσο σε αγαπάω». Αποκαλύπτει δε ότι η Μέριλιν τον είχε ζαλίσει με λεπτομέρειες για τη σκληρή κακοποίηση που είχε υποστεί από τον τότε σύζυγό της και αστέρι του μπέιζμπολ Τζο Ντι Μάτζιο —ειδικά αφότου γύρισε την περίφημη σκηνή με το λευκό φόρεμα πάνω από τα κανάλια του μετρό της Νέας Υόρκης για τα Εφτά χρόνια φαγούρα.\n(Τα Νέα 31.3.2014) Νέα έκδοση με 300 επιστολές του σκηνοθέτη Ελίας Καζάν\nΑποφάσισα να ζήσω με ώρα Νέας Υόρκης. Παράγγειλα ένα σκέτο ουίσκι και κάτι απ’ το μενού. Είχα όρεξη μόνο να φάω για βράδυ, αφού μου ανεβάσουν το φαγητό στο δωμάτιο, και να πλαγιάσω. Ζήτησα να μη με δώσουν στο τηλέφωνο. «Μόνο τηλέφωνα από τη Νέα Υόρκη», είπα. Μετά αποφάσισα να τα γυρίσω κι αυτά. Έφαγα γερά αλλά δεν μπορούσα να κοιμηθώ. Θέλοντας απλά να μιλήσω με κάποιον, πήρα τηλέφωνο τη Μαίρυλιν. Ζούσε σε άλλο κόσμο, σ’ εκείνον που θα ήθελα κι εγώ να ζούσα εκείνη τη στιγμή. Είχα χάσει την επαφή μαζί της, αλλά εκείνη με τα πρώτα της λόγια γεφύρωσε τη μεταξύ μας χρονική απόσταση. «Έχω καταπληκτικά νέα... κάνε λίγο υπομονή να σ’ τα πω», μου ανήγγειλε. «Για λέγε, για λέγε!», της είπα, στην απελπισία μου να βρω άλλο θέμα από αυτά που με απασχολούσαν. «Δε μπορώ απ’ το τηλέφωνο», μου είπε. «Αλλά έχω ραντεβού μαζί του για φαγητό και μόλις μπορέσω να ξεφύγω θα ’ρθώ στο ξενοδοχείο σου και θα σου τα πω όλα. Σε ποιο νούμερο δωμάτιο μένεις;»\n«Τι στο διάολο κάνει μαζί της ο Αρτ Μίλλερ;» αναρωτήθηκα.\nΈπειτα βυθίστηκα σ’ έναν ελαφρό ύπνο και με τύλιξε η γαλήνη· ήμουν μόνος μου και ήρεμος, σ’ ένα είδος συναισθηματικής ανακωχής, χωρίς τίποτα να μου επιτίθεται για μερικές ώρες. Το ξενοδοχείο Μπελ Αιρ είναι χτισμένο σ’ ένα υγρό κοίλωμα του εδάφους, που οι ρομαντικοί ποιητές της πολύ παλιάς εποχής θα το ονόμαζαν «λάκκωμα». Γύρω γύρω απ’ τα αραιοχτισμένα μπαγκαλόου ορθώνονται ψηλά δέντρα, ευκάλυπτοι με γλυκό άρωμα, αλλά κι άλλα δέντρα που δεν τα έχουμε στην Ανατολική Ακτή, πυκνόφυλλες βαλανιδιές που κρατάνε τα φύλλα τους το χειμώνα, κι άλλα δέντρα, τροπικές ποικιλίες, με φύλλα σαν πράσινο δέρμα. Η δροσιά πέφτει βαριά τη νύχτα στο κοίλωμα, ο αέρας έφερνε φρεσκάδα, και μπορούσα ν’ ακούω τη θαλασσινή αύρα. Μου έφερνε γλυκά όνειρα ...\nΞύπνησα και έριξα ματιά στο ρολόι. Έδειχνε μία και μισή. Σηκώθηκα απ’ το κρεβάτι και βγήκα έξω απ’ το μπαγκαλόου γυμνός μες στη νύχτα. Το σώμα μου αισθάνθηκε τη δροσιά και ξανάνιωσε. Μπα, δεν πρόκειται να ’ρθει, σκέφτηκα. Δεν πειράζει. Αλλά επιστρέφοντας στο δωμάτιο άφησα την πόρτα με το σύρτη ανοιχτό, για την περίπτωση που ... Την ήξερα που είχε παράξενες ώρες.\nΓλίστρησε στο κρεβάτι και μ’ αυτό με ξύπνησε. Ξαναμμένη και πανευτυχής μου ανακοίνωσε τον αρραβώνα της. «Παντρεύομαι», μου είπε, «απόψε το αποφάσισα». «Και βρήκες ώρα να μου το πεις, που να πάρει!», της είπα. «Είναι τρεις και μισή το πρωί». «Ήθελα να το πω σε σένα πρώτον», μου είπε, «γιατί τώρα πια δε θα σε ξαναδώ». «Σα να μου φαίνεται σοβαρό αυτή τη φορά», της είπα. «Έκανε όλο το δρόμο από το Σαν Φρανσίσκο ως εδώ μόνο και μόνο για να βγούμε για βραδινό φαγητό. Και να φανταστείς, ακόμη δεν έχουμε πλαγιάσει μαζί!» είπε με κατάπληξη. «Καλέ ποιος;» ρώτησα. «Για ποιον μιλάς;» «Για τον Τζο», είπε. «Θέλει να με παντρευτεί και μα την αλήθεια μ’ αρέσει πολύ. Δεν είναι σαν αυτούς τους τύπους του κινηματογράφου. Είναι ευγενικό παιδί». Συνέχισε να μου μιλά για τον Τζο, τον Τζο Ντιμάτζιο, και καταλάβαινα πως της άρεσε αληθινά. Τι ωραίο πράμα να βλέπεις κάποιον τόσο ευτυχισμένο και γεμάτο ελπίδες. Κάναμε έρωτα. Της ευχήθηκα να ζήσει και την αποχαιρέτησα.\nElia Kazan. A life. London: Pan Books, 1989, σ. 487-488, σε μετάφραση δική μου.\nΩδή στην Μαίρυλιν Μονρόε\nΖωγραφίστε πάνω στο σώμα μου\nόλους τους κρατήρες των ηφαιστείων της γης,\nτην ευλογιά των λιμενεργατών της Νέας Υόρκης\nτους ευνούχους του νέου αυτοκράτορα,\nτη φωνή των γερανών του Ίβυκου\nτη μάνα μου την Έθελ —Έθελ την έλεγαν;— τον τελευταίο εραστή μου\nτη μέθεξη της τζαζ, του ροκ εντ ρολ,\nτου χασισιού και των βαρβιτουρικών\nτις ονειρώξεις των ομοφυλοφίλων του Κίνσεϋ\nκαι των ιερόδουλων της Νέας Υόρκης\nστην τηλεόραση να λέει: τα μανιτάρια του Θιβέτ\nπροτιμώνται για το γεύμα της Τετάρτης\nΧαράξτε πάνω στο σώμα μου τη φωνή μου\nσε δίσκο 78 στροφών να τραγουδά\nτον εθνικό ύμνο των Ηνωμένων Πολιτειών\nΈπειτα κυκλοφορήστε νύχτα τη μορφή μου\nμπαίνοντας στα αποχωρητήρια της Νέας Υόρκης\nκρατώντας στα χέρια της τη μήτρα της,\nΓιώργος Χρονάς, Από τη συλλογή Βιβλίο Ι, 1η έκδ. Αθήνα 1973.\nLast edited by Earion; 08-10-2014 at 10:00 AM.\n06-04-2014, 01:02 PM #2\nΣχόλιο ένα και μόνο: Ποιος είναι αυτός ο άντρας που γράφει, χωρίς να κοντοστέκεται, γλίστρησε στο κρεβάτι και μ’ αυτό με ξύπνησε; Το λέει τόσο ελαφρά σαν αφηρημένος. Ναι, έγινε κι ετούτο, μου συνέβη κι αυτό. Άντρες που με διαβάζετε, φέρτε στο νου σας το θρόισμα των σεντονιών της πιο πυρετικής σας νύχτας. Κάναμε έρωτα. Σας το προσθέτω αν πασάν.\nΕκατομμύρια αντρικά χείλια σφίγγονται, σαλεύουν οι γλώσσες μες στο σάλιο. Πράσινη χολή, αν γινόταν η ζήλεια, θα εκτοξευόταν ποτάμι και θα τον έπνιγε.\nΕ, δεν ήταν δα και η σεξοβόμβα που όλοι πιστεύατε ...\n06-04-2014, 01:11 PM #3\nΊσως και να τη συμπάθησα ακόμα περισσότερο. Ίσως κι εκείνος να έπεσε ακόμα περισσότερο στην εκτίμησή μου...\n06-04-2014, 04:03 PM #4\nΣτη σύζυγό του απευθυνόταν ο άνθρωπος, τί περιμένατε ότι θα της έλεγε;


συννεφακια - Forum για τα Bonsai\n28-12-18, 11:18 #1\nΘα ήθελα αν μπορεί κάποιος να μου εξηγήσει πως θα γίνουν η καλύτερα πως θα κάνω τα συννεφάκια...\nξέρω θα ηταν πιο εύκολο σε κάποιο workshop να μου το δείξει κάποιος αλλα αυτη τη στιγμή δεν ειναι δυνατόν.\nαυτο ειναι ενα γιουνιπερακι που διαμόρφωσα τελευταία και εγινε θα ελεγα καλύτερο απο τα πρωτα που τα πετσόκοψα!!!\nαλλα στις άκρες απο τα κλαδακια εχει αυτο το μακρι άχαρο φύλλωμα που κοιτώντας αλλα bonsai με κανει και αναρωτιέμαι πως θα κανω αυτα τα ωραία φουντωτά λεγόμενα συννεφάκια.\nειναι ευκολο κάποιος να μου το περιγράψει??\n48935199_10156975879498293_2173762418285477888_n.jpg (47,8 KB, 49 εμφανίσεις)\n49095513_10156975879543293_5365473145610305536_n.jpg (30,6 KB, 42 εμφανίσεις)\n48959182_10156975879583293_1768618479671312384_n.jpg (29,0 KB, 44 εμφανίσεις)\n28-12-18, 14:53 #2\nΜην τα πετσοκόβεις τόσο.\nΆφηνε περισσότερο φύλλωμα στους γιουνίπερους και στο μέλλον αφαιρείς κάποια κλαδιά αν χρειάζεται.\nΔώσε περισότερη κίνηση στα οριζόντια κλαδιά -πιο πυκνό ζικ ζακ δηλαδή- ώστε η άκρη τους να έρθει πιο κοντά στον κορμό.\nΜετά άφησε το σε ελεύθερη ανάπτυξη για ένα χρόνο να φουντώσει το φύλλωμα.\nΧωρίς φύλλωμα δεν μπορείς να κάνεις συννεφάκια\nΥπομονή, το μπονσάι δεν γίνεται αυτόματα, είναι μια διαδικασία που παίρνει χρόνια.\n28-12-18, 15:02 #3\nΤράβα και μια φωτογραφία από πάνω. Εκεί πρέπει να φαίνονται τα κλαδιά να καλύπτουν όλο το χώρο περιμετρικά και σε ίσες, όσο το δυνατόν, αποστάσεις μεταξύ τους.\nΚυρίως τα πιο ψηλά κλαδιά γιατί τα πρώτα από κάτω (το πρώτο σίγουρα) πολύ πιθανόν να αφαιρεθούν στο μέλλον.\nΤο δενδράκι σου χρειάζεται ησυχία τώρα. Μάρτιο μεταφύτευση σε 80% ελαφρόπετρα και 20% τύρφη και ένα μήνα αργότερα φούλ ήλιο, λίπασμα και πότισμα να γίνει τούμπανο.\n28-12-18, 15:20 #4\nΑνδρεα αυτη ειναι μια φωτογραφια απο πανω.\nπροσπαθησα να εχει γυρο γυρο κλαδια εστε να εχει και βαθος κ να μη φαινεται σαν να εχει 2 διαστασεις.\nμεταφυτευση λιπασμα κτλ τα ειπαμε.... δεν πειραζω τιποτα αλλο τωρα.\nμετα θα το αφησω ολο το καλοκαιρι να παρει τα πανω του.\nαπλα θελω να καταλαβω τη διαδικασια.\nμπορει με το νεο φυλλωμα που θα βγαλει να καταλαβω τι παιζει , απλα τωρα ειναι ακομη πρωτη χρονια και δεν μπορω να φανταστω την συνεχεια, ισως ειναι κατι απλο.\nκαι κατι τελευταίο... ποσο φυλλωμα να αφηνα δλδ???\nπαλι λιγο ειναι?? σε σχεση με τα πρωτα που αφηνα 2 φυλλα ουτε καν κλαδια θεωρω οτι ειναι θαμνος χαχαχα\n49106303_10156976245743293_6712031996626862080_n.jpg (79,8 KB, 33 εμφανίσεις)\n28-12-18, 15:55 #5\nΌταν λέω οριζόντια κίνηση στα κλαδιά, εννοώ αυτό που φαίνεται με την κόκκινη γραμμή.\nΈτσι φαίνται πιο κοντό το μήκος του κλαδιού και το φύλλωμα έρχεται πιο κοντά στον κορμό.\nΟι ερωτήσεις σου είναι ρητορικές φαντάζομαι,\nδεν μπορώ να απαντήσω πόσο φύλλωμα αφού δεν ξέρω όσο είχε.\nClipboard02.jpg (100,4 KB, 33 εμφανίσεις)\n28-12-18, 16:17 #6\nΣτην πρώτη φωτό βλέπεις πόσο γυρίζει το πρώτο κλαδί δεξιά για να έρθει κοντά στον κορμό, επίσης βλέπεις και τα κλαδάκια του. Κάπως έτσι θα είναι τα πράσινα μικρά κλαδάκια που φαίνονται στη δική σου φωτό σε ένα χρόνο ίσως.\nΣτις επόμενες βλέπεις το επιθυμητό αποτέλεσμα, όπως φαίνεται από πάνω στην πρώτη, και τα συννεφάκια στη δεύτερη. Για να φτάσεις εκεί θα χρειαστούν χρόνια εννοείται και συρμάτωμα κάθε χρόνο.\nΥπομονή και μελέτη λοιπόν.\njun0.jpg (94,6 KB, 41 εμφανίσεις)\njun4.jpg (200,2 KB, 36 εμφανίσεις)\njun5.jpg (173,7 KB, 36 εμφανίσεις)\n28-12-18, 19:08 #7\nλοιπον σε αυτο το δεντρακι εκοψα 2 μεγαλα κλαδια που ηταν χαμηλα και δε με βολεψανε να βγαλω καποιο αλλο σχεδιο, οποτε τα εκοψα. αυτο που εμεινε απλα το καθαρισα απο τα πολυ μικρα κλαδακια και φυλλωμα που δεν μπορουσε να δουλευτει. ακομη και το πρωτο κλαδι που πολυ σωστα ειπες αργοτερα θα φυγει, το κρατησα για να δυναμωσει το δεντρο. μετα λογικα θα κοπει.\n03-01-19, 01:49 #8\nΔυο-τρεις φιλικές παρατηρήσεις, επειδή τώρα ξεκινάς κι ο ενθουσιασμός σου είναι ίδιος με εκείνον που είχαμε όλοι όταν κάναμε το ντεμπούτο μας στο μπονσάϊ\nλοιπον σε αυτο το δεντρακι εκοψα 2 μεγαλα κλαδια που ηταν χαμηλα και δε με βολεψανε να βγαλω καποιο αλλο σχεδιο, οποτε τα εκοψα.\nΝα θυμάσαι πάντα ότι είναι πολύ εύκολο να αφαιρέσεις ένα κλαδί, αλλά απείρως δύσκολο να το ξαναμεγαλώσεις.\nΘέλω να πω δηλαδή ότι, είναι σοφώτερο να κρατήσεις ένα κλαδί προσωρινά μέχρι να καταλήξεις στο στύλ που θέλεις να δώσεις στο δένδρο και να το αφαιρέσεις λίγο αργότερα.\nΊσως στην πορεία να διαπιστώσεις ότι το κλαδί που έφυγε, ήταν μια καλή επιλογή για να προχωρήσεις στην διαμόρφωση.\nαυτο που εμεινε απλα το καθαρισα απο τα πολυ μικρα κλαδακια και φυλλωμα που δεν μπορουσε να δουλευτει.\nΑυτά τα πολύ μικρά κλαδάκια και το φύλλωμά τους είναι απαραίτητα για να πυκνώσει το φύλλωμα και να αρχίσεις να σχηματίζεις τα "συννεφάκια" σου. Όταν λέμε ότι καθαρίζουμε τα κλαδιά, αναφερόμασθε στο ξερό φύλλωμα και στα εμφανώς αδύναμα κλαδάκια.\nΠρέπει να ξέρεις ότι το είδος "Γιουνίπερος" βασίζεται για την επιβίωση/ανάπτυξή του στο φύλλωμά του, ενώ το Πεύκο στις ρίζες του. Άρα, είμασθε πάντα πολύ προσεκτικοί στο κλάδεμα και στο ξεκαθάρισμα που κάνουμε.


Σχόλια 27/2/2014 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Σχόλια 27/2/2014\nΑνέκρουσαν πρύμναν οι 58 μόλις είδαν το σταυρό (ευρωεκλογές). Ούτε δαιμονισμένοι να ήταν!\nΚι άλλος Θαν. Ξυνίδης\nΔεν έχει το αποκλειστικό προνόμιο να είναι μοναδικός Θανάσης Ξυνίδης ο δικός μας Ξανθιώτης δικηγόρος. Και μάλιστα να έχουν το ίδιο επάγγελμα, δικηγόρος και ο άλλος!\nΜιλούμε για σύμπτωση άραγε ή συγγένεια; Πάντως για την ιστορία να πούμε ότι ο έτερος Θανάσης Ξυνίδης εξελέγη πρόεδρος του Δικηγορικού Συλλόγου Γιαννιτσών στις πρόσφατες εκλογές.\nΑυτά τα λίγα κι ελπίζουμε να βοηθήσαμε τον δικό μας Θανάση να μάθει για τον συνονόματο και συνεπώνυμό του.\nΔύο ΚΤΕΛ υπέρ της Ξάνθης\nΔύο γειτονικά ΚΤΕΛ, αυτά της Ροδόπης και της Καβάλας, διαφημίζουν την 24ωρη κάλυψη με δρομολόγια για το Καρναβάλι της πόλης μας.\nΜε το εύστοχο «Πάμε Ξάνθη – Πάμε Καρναβάλι» ξεκινούν από σήμερα Πέμπτη και μέχρι την Κυριακή 2 Μαρτίου τα δρομολόγια για να μεταφέρουν τους επισκέπτες που θέλουν να επισκεφθούν την πόλη μας και μάλιστα με μειωμένο εισιτήριο.\nΠράγματι είναι κινήσεις πολύ θετικές αυτές των δύο ΚΤΕΛ που σίγουρα θα βοηθήσουν ν’ αυξηθεί ο αριθμός των επισκεπτών για τις γιορτές του καρναβαλιού.\nΟι γείτονες έχουν καταλάβει χρόνια τώρα ότι το Καρναβάλι μας πως είναι μια καλή ευκαιρία να έχουν κι αυτοί κάποια σημαντικά οικονομικά οφέλη.\nΟι συνομιλίες του Ερντογάν\nΣυνομιλίες ηχογραφημένες που δημοσιοποιήθηκαν στην Τουρκία, καίνε τον πρωθυπουργό της χώρας Ερντογάν εάν αυτές είναι βέβαια γνήσιες. Όποια κι αν είναι η πραγματικότητα, ήδη ο αρχιεισαγγελέας διέταξε να γίνει έρευνα εις βάρος του Ταγίπ Ερντογάν για διαφθορά. Αφορμή για την εξέλιξη αυτή, είναι οι ηχογραφημένες συνομιλίες με το γιο του για το πώς θα ξεφορτωθούν περίπου 1 δις δολάρια σε μετρητά.\nΑπό την πλευρά του ο Τούρκος πρωθυπουργός ισχυρίζεται ότι οι συνομιλίες είναι «ψεύτικες και απολύτως αναληθείς». Το θέμα βέβαια θα ξεκαθαριστεί με τον έλεγχο που θα γίνει. Όμως το γόητρο του Ερντογάν, έτσι κι αλλιώς, έχει τρωθεί πάρα πολύ και η θέση του είναι επισφαλής, ενώ η Τουρκία όπως όλα δείχνουν, οδηγείται σε μια νέα περίοδο αστάθειας με απρόβλεπτες εξελίξεις.\nΕρώτημα επίκαιρο: Στις εκλογές επιτρέπονται όλα; Όπως στον έρωτα; Αθέμιτα, ανήθικα, ψεύτικα και υπερβολικά; Εμείς θέτουμε το ερώτημα με αφορμή δύο διαδόσεις που έσκασαν μύτη πριν λίγο καιρό. Η πρώτη για την υγεία του Άρη Γιαννακίδη και η δεύτερη για δημιουργία ενός νέου πόλου υποψηφιότητας υποψηφίων από Παυλίδη και Γιαννακίδη.\nΚαι για μεν το θέμα της υγείας Γιαννακίδη, είναι μεν υπαρκτό αλλά με πολύ μικρή σημασία και βαρύτητα. Με μια ξεκούραση κατ’ οίκον όλα θ’ αποκατασταθούν και η καρδιά θα δουλεύει ρολόι. Οι υπερβολές όμως ότι θα παραιτηθεί, ότι είναι σοβαρά κλπ είναι υποβολιμαίες.\nΤώρα ως προς τις διαρροές. Από την πλευρά του ο Παυλίδης τις διέψευσε αμέσως και κατηγορηματικά. Φάνηκε πως όλα ήταν σκηνοθετημένα για να δημιουργηθεί αρνητική εικόνα εις βάρος του συνδυασμού. Κι εδώ υπήρξαν σενάρια κατασκευασμένα.\nΆρα, το ερώτημα παραμένει: Επιτρέπονται όλα στις εκλογές; Εμείς απαντάμε ευθαρσώς μ’ ένα ΟΧΙ!\nΗ εποχή που διανύουμε, είναι εποχή συμμαχιών. Άρα ευνοεί η εποχή και κάθε συμμαχία που βέβαια θα έχει στα συστατικά, τις αρχές και θέσεις που θα προσεγγίζουν προς τον άλλο πόλο. Ήδη το γεγονός των συμμαχιών είναι ορατό. Τόσο στην Ευρώπη όσο και στην ίδια τη χώρα μας. Είναι προφανές πως το ίδιο θα συμβεί και στις επικείμενες δημοτικές εκλογές όπως και Περιφερειακές.\nΘα υπάρξουν συμμαχίες διότι αυτό θα απαιτήσουν οι συγκυρίες. Και εν όψει των συμμαχιών λοιπόν, φρόνιμο είναι να υπάρξει αυτοσυγκράτηση από κάποιους που θέλουν να πολώσουν το εκλογικό κλίμα. Θ’ αποβεί εις βάρος της πλευράς που υποτίθεται ότι στηρίζουν. Στην ουσία την απομακρύνουν, από την όποια συμμαχία.\nΣυμμαχία βέβαια με συμφωνίες αρχών και συμβιβασμών. Οι φανατισμοί εδώ δεν χωρούν.\nΟ άνθρωπος έχει δίκιο. Για τον Κριτσίνη ο λόγος. Που κάθε μέρα είναι υποχρεωμένος να διαψεύδει τις διάφορες φήμες ότι αποχώρησε από τη ΝΔ, ότι πήγε στους ΑΝΕΛ, ότι δεν υποστηρίζει Γιώργο Παυλίδη και διάφορα τέτοια ανυπόστατα κατ’ αυτόν.\nΠροσωπικά τον πιστεύω και δέχομαι την ειλικρινή λειτουργία του Σάκη για τις εκλογολογίες των ημερών. Μένω δε στη δήλωσή του «κάθε μέρα διαψεύδω διάφορα δημοσιεύματα, έλεος, έχω και δουλειές που προέχουν την περίοδο αυτήν».\n-Αγαπητέ Κριτσίνη, θα πρέπει να κατάλαβες πως η πολιτική έχει μεν δημοσιότητα και αναγνωρισιμότητα, έχει όμως και αρνητικά. Κι ένα από αυτά είναι τα σενάρια από διάφορες πηγές, έτσι ανεξέλεγκτες και απίθανης έμπνευσης…\nΕτοιμάζεται με γρήγορους ρυθμούς το συγκρότημα του νέου ΙΚΕΑ που δημιουργείται κοντά στον κόμβο Ιάσμου. Ήδη έχουν στηθεί οι μεταλλικές κατασκευές του κτιρίου που σ’ αυτές θα «δεθούν» τα πάνελ για να δημιουργηθούν τα πλαϊνά μέρη. Σύμφωνα με τους ρυθμούς εργασίας του εργοταξίου, οι πληροφορίες αναφέρουν πως το νέο συγκρότημα θα είναι έτοιμο να λειτουργήσει μέχρι το Πάσχα.\nΤώρα ως προς το εάν η παρουσία του πολυκαταστήματος θα επηρεάσει τη λειτουργία των ομοειδών καταστημάτων στην περιοχή μας, αυτό είναι περισσότερο από σίγουρο. Εξάλλου το ίδιο θα συμβεί και στη γειτονική Κομοτηνή, γι’ αυτό και επιλέχτηκε ως χώρος ανέγερσης το μέσον των δύο νομών.\nΟ δάκος την έφαγε τελικά την ελιά\nΑποχώρησαν τελικά οι 58 από την Ελιά, αρνούμενοι να συνεργαστούν στις ευρωεκλογές για ένα μεγάλο σχήμα της Κεντροαριστεράς. Την απόρριψη μετά πολλών επαίνων της συνεργασίας τους με την ελιά ανακοίνωσε στον Ε. Βενιζέλο ο επικεφαλής της πρωτοβουλίας των 58 Γιάννης Βούλγαρης. Η πρωτοβουλία των 58 αποφάσισε τελικά να μην λάβει μέρος ούτε στο ευρωψηφοδέλτιο της Ελιάς, ούτε και στην συνδιάσκεψη της Κεντροαριστεράς και την Οργανωτική Επιτροπή αλλά να συμμετέχουν ως παρατηρητές!\nΈτσι χάνεται μια μεγάλη ευκαιρία να μετρήσει η Κεντροαριστερά τις δυνάμεις της στις ευρωεκλογές. Η παροιμία “κακό χωριό, μικρό χωριό” φαίνεται να ταιριάζει απόλυτα σε όσα συμβαίνουν τις τελευταίες ώρες στον χώρο της Κεντροαριστεράς.\nΤο κλίμα μεταξύ των 58 και του Βενιζέλου δεν ήταν καλό το τελευταίο διάστημα, λόγω της συμφωνίας του αρχηγού του ΠΑΣΟΚ για την εισαγωγή του σταυρού στις ευρωεκλογές.\nΈτσι, για να μην χαλάσουν περισσότερο τις καρδιές τους αποφάσισαν μακριά κι αγαπημένοι…\nΣιγά το εθνικό μυστικό!\nΗ άρνηση ορισμένων Διευθυντών Λυκείων να κοινοποιήσουν τον αριθμό -όχι ονόματα και προσωπικά στοιχεία- των μαθητών που θα συμμετέχουν στις Πανελλαδικές Εξετάσεις τον Μάιο, μπορεί να χαρακτηριστεί το λιγότερο τραγική και γελοία. Κάποια στιγμή οι ευθυνόφοβοι δημόσιοι υπάλληλοι θα πρέπει να καταλάβουν ότι το μέλλον των παιδιών είναι κάτι που αφορά τους πολίτες, καθώς μιλάμε για τα παιδιά τους, τα εγγόνια τους, τα ανίψια τους. Ας «φτύσουν» επιτέλους την καραμέλα «αυτά είναι προσωπικά δεδομένα» και ας συνεργαστούν για την έγκυρη ενημέρωση των συμπολιτών μας, όπως κάνουν άριστα οι υπόλοιποι συνάδελφοί τους. Επιπλέον, η άρνηση τους κάνει κακό μόνο στο σχολείο και στους ίδιους τους μαθητές τους.\nΒάζουμε και επίσημα τις μάσκες μας!\nΜπήκαμε για τα καλά στους ρυθμούς του καρναβαλιού και οι Ξανθιώτες φόρεσαν τις μάσκες τους, μεταμορφώθηκαν με την αγαπημένη τους στολή και πήραν σβάρνα τα μασκέ πάρτι. Η πόλη γέμισε από πριγκίπισσες, καουμπόηδες, σπανιόλες, κλόουν και ότι άλλο ονειρεύονται να γίνουν οι μικροί μπόμπιρες. Bal d’ enfant και καρναβαλικά πάρτι πλημμύρισαν κάθε γωνιά της πόλης με latin ρυθμούς ξεσηκώνοντας μικρούς και μεγάλους. Αφήστε για λίγο στην άκρη τα προβλήματα και τα άγχη της καθημερινότητας και διασκεδάστε με την ψυχή σας. Εξάλλου φέτος μάλλον το έχουμε ανάγκη περισσότερο από κάθε άλλη χρονιά.\nΠροηγούμενο άρθρο Δεν ντρέπονται για το κομματικό τους «κοστούμι» στο ΣΥΡΙΖΑ\nΕπόμενο άρθρο Οι εκδηλώσεις του Αποκριάτικου τριημέρου\nΠερηφάνια , χαρά και προσδοκίες στην Σταυρούπολη Εκλέχθηκε με την ευρύτατη πλειοψηφία των …\nΦτάνει, όχι άλλο κατήφορο Οι φίλαθλοι που αγαπούν το ποδόσφαιρο έχουν μείνει με ανοιχτό στ…


Δεν πληρώνονται καλά ή δεν θέλουν να δουλέψουν; | Liberal.gr\nΠέμπτη 26 Μαΐου 2022, 00:01\nΜόνο χθες, βρήκα στα Χανιά (όπου βρίσκομαι) τρεις ανθρώπους που μου είπαν ακριβώς το ίδιο πράγμα. «Δεν βρίσκουμε προσωπικό.» Ο ένας είναι ξενοδόχος, του λείπουν τέσσερις. Ο άλλος είναι εστιάτορας, χρειάζεται δύο. Ο τρίτος έχει parking, ψάχνει έναν. Έχει περάσει σχεδόν η μισή σεζόν, αναζητούν προσωπικό από τέλη Φεβρουαρίου, αδύνατο να βρουν. Τους ρώτησα τι μισθό προσφέρουν. Ο ξενοδόχος κοντά στο χιλιάρικο μικτά, ο εστιάτορας παραπάνω μαζί με τα φιλοδωρήματα.\nΌταν άνοιξαν στο τέλος του χειμώνα πρόσφεραν λιγότερα. Αλλά και τώρα που αύξησαν τον μισθό που προτίθενται να δώσουν, πάλι δεν μπορούν να βρουν. Καλά, ο ιδιοκτήτης του parking που προσφέρει περί τα οκτακόσια μικτά είναι καταδικασμένος να το δουλεύει μόνος του. Οι άλλοι δυο όμως; Πόσο να πληρώσουν; Αλλά, κατά τα λεγόμενα τους, το πρόβλημα υπάρχει ευθύς εξ αρχής, πριν η συζήτηση πάει στο θέμα της αμοιβής. Δεν υπάρχει καν προσφορά εργασίας.\n«Βάζω αγγελία στις τοπικές εφημερίδες και σάιτς, όμως μετά από μια βδομάδα έχω μόλις ένα τηλεφώνημα και αν. Κοντολογίς, δεν υπάρχει κόσμος που ψάχνει δουλειά» μου λένε. Ζήτησα τη γνώμη τους για το φαινόμενο, γιατί πιστεύουν ότι συμβαίνει αυτό; Μου είπαν τα ίδια πράγματα όλοι τους. Οι εκτός Κρήτης εποχιακοί που άλλα χρόνια συνέρρεαν στο νησί, τώρα δεν έρχονται διότι δεν υπάρχουν σπίτια να μείνουν ή αν βρουν είναι πανάκριβα. Πληρώνοντας 600 ευρώ νοίκι (αν βρει), δεν τον συμφέρει όσα κι αν παίρνει από την εργασία του.\nΓια το ντόπιο εργατικό δυναμικό, οι επιχειρηματίες (μικρομεσαίοι είναι, όχι τίποτα πολυεθνικές) έχουν καταλήξει σ’ ένα εξωφρενικό συμπέρασμα. Πιστεύουν ότι τα νέα παιδιά δεν θέλουν να δουλέψουν. Αυτό βέβαια είναι τραβηγμένο απ’ τα μαλλιά, δείχνει όμως την απογοήτευση του μικρομεσαίου εργοδότη που προσφέρει μια (κατά τη γνώμη του καλοπληρωμένη) δουλειά αλλά δεν βρίσκει ανταπόκριση. Στο τέλος συμπεραίνει ότι όλοι γύρω του είναι τεμπέληδες.\nΠροφανώς, δεν συμβαίνει αυτό. Το ζήτημα είναι σύνθετο και πολυπαραγοντικό. Προφανώς, υπάρχουν κάποιοι εικοσάρηδες που προτιμούν τα λεφτά του ταμείου ανεργίας συν το χαρτζιλίκι του μπαμπά, παρά να τους βγαίνει η πίστη στη δουλειά. Αλλά η πλειοψηφία δεν είναι έτσι. Είναι όμως σαφές ότι υπάρχει ένα χάσμα ανάμεσα στην απαίτηση του δυνητικού εργαζόμενου και στις δυνατότητες του μικρομεσαίου εργοδότη. Ο νεαρός ή η νεαρή θα πάει να δουλέψει αν βρει μισθό πάνω από τα 1500 ευρώ, ο εργοδότης δεν μπορεί να τα προσφέρει αυτά, δεν τον συμφέρει.\nΘα βρεθεί άραγε σημείο ισορροπίας ανάμεσα τους; Για φέτος αποκλείεται. Ούτε για του χρόνου το βλέπω. Για του παραχρόνου δεν ξέρω, ενδέχεται η αγορά να πάει σε πολύ ψηλότερους μισθούς από τους σημερινούς ή να βρεθεί ένας τρόπος εισαγωγής εποχιακών εργαζομένων από άλλες χώρες. Πάντως, και αυτό που συμβαίνει σήμερα, ο ένας ξενοδόχος να κλέβει τα γκαρσόνια του διπλανού του προσφέροντας ένα κατοστάρικο παραπάνω στη μέση της σεζόν, δεν είναι κανονικό πράγμα.\nΟύτε είναι κανονικό να υπάρχει μάγειρος (ξέρω έναν τέτοιο) που από τον Φεβρουάριο ως σήμερα έχει αλλάξει τρία μαγαζιά, καθώς κάθε δεκαπέντε μέρες του κάνουν καλύτερη προσφορά για μεταγραφή. Και μόλις μείνει στον αέρα η κουζίνα του εργοδότη που χάνει τον μάγειρο του, ανεβάζει υποχρεωτικά την προσφορά του και κλέβει τον μάγειρο κάποιου άλλου. Δεν ξέρω αν μπορεί το κράτος να λύσει αυτά τα προβλήματα. Υποθέτω πως όχι. Η αγορά πάντως δεν τα χει λύσει.


8 Rue Des Deux Communes, Quincy-sous-Sénart, Γαλλία\nΤο 1Ere Avenue Val Senart 3-αστέρων βρίσκεται σε απόσταση περίπου 28 χλμ από Πάρκο Walt Disney Studios. Το 1Ere Avenue Val Senart καλωσορίζει τους επισκέπτες στην πόλη Quincy-sous-Sénart από το 2010.\nΤο κατάλυμα απέχει 10-λεπτά με τα πόδια από το κέντρο της πόλης. Είναι μόλις 15 λεπτά οδικώς από την πόλη Βενσέν.\nΈνα εμπορικό κέντρο και σούπερ-μάρκετ βρίσκονται σε κοντινή απόσταση.\nΤο 1Ere Avenue Val Senart είναι κλασικό ξενοδοχείο 4 ορόφων που προσφέρει ηχομονωμένα δωμάτια συμπεριλαμβάνοντας διαμέρισμα με ένα υπνοδωμάτιο, στούντιο και σουίτα. Στα δωμάτια θα απολαύσετε ιδιωτικά μπάνια με ντους, δωρεάν προϊόντα περιποίησης και μεγάλες πετσέτες μπάνιου.\nΗ υπέροχη τοποθεσία του ξενοδοχείου δίνει πρόσβαση στο Orly αεροδρόμιο 20 λεπτά με αυτοκίνητο.\nΤο 1Ere Avenue Val Senart διαθέτει διάφορες ανέσεις καθώς και χώρο στάθμευσης, σαλόνι ομορφιάς και κουρείο.\n1Ere Avenue Val Senart, Γαλλία\nΞενοδοχείο 4* Bitzaro Grande\nΞενοδοχείο 4* Infinity Blue\nΞενοδοχείο 4* Nissaki Beach\nΞενοδοχείο 5* Hotel Rixos Lares\nΞενοδοχείο επιπλωμένων διαμερισμάτων 3* Il Glicine\nΞενοδοχείο 3* Land Berghof\nΞενοδοχείο 4* Flanders\nΞενοδοχείο 3* The Old House\nΞενοδοχείο 3* Hotel-cafe Hanfstingl\nΞενοδοχείο 3* Best Western Beausejour